ნარდობის ხელშეკრულება № GTS 1/__.10.26
ქ. თბილისი                                                                                                                                                            2026 წლის __ ოქტომბერი
ჩვენ, ქვემორე ხელის მომწერნი, ერთი მხრივ, შპს “გრადა წერეთელი“ (ს/ნ 405696233, შემდგომში „დამკვეთი“), წარმოდგენილი მისი დირექტორის, ნათია ლაბაძის მიერ
და მეორე მხრივ, შპს „____“ (ს/ნ ____, შემდგომში „მენარდე“), წარმოდგენილი მისი დირექტორის, ____ მიერ, ვდებთ წინამდებარე ხელშეკრულებას შემდეგზე:

1. ხელშეკრულების საგანი
1.1. დამკვეთი ავალებს, ხოლო მენარდე იღებს ვალდებულებას, შემდეგ ობიექტზე: ქ. თბილისში, სპირიდონ კედიას ქ. 10ა (ს/კ _______) განახორციელოს მიწისა და შენობის ხიმნჯების მოწყობის სამუშაოები, ნორმების/წესების, ასევე შესაბამისი უსაფრთხოების წესების დაცვით, დამკვეთის მიერ დამტკიცებული სახარჯთაღრიცხვო დოკუმენტაციის (დანართი №1) და დამკვეთის მიერ მოწოდებული საპროექტო დოკუმენტაციის (დანართი №7) მიხედვით ამ ხელშეკრულებითა და დანართებით განსაზღვრული მოთხოვნების გათვალისწინებით.
1.2. შესასრულებელი სამუშაოს მოცულობა განისაზღვრება სახარჯთაღრიცხვო დოკუმენტაციით (დანართი №1) და საპროექტო დოკუმენტაციით (დანართი №7). მენარდის მიერ შესასრულებელი სამუშაოს ვადები, მოცემულია დანართი №3–ში.

2. ხელშეკრულების დანართები
2.1. წინამდებარე ხელშეკრულებას თან ერთვის შემდეგი სახის 5 დანართი, რომლებიც წარმოადგენენ ამ ხელშეკრულების განუყოფელ ნაწილებს და განიხილებიან მასთან ერთად, ესენია:
დანართი №1 - სახარჯთაღრიცხვო დოკუმენტაცია;
დანართი №2 - სამუშაოთა დეტალური  ჩამონათვალი, მათ შორის სამუშაოებისა, რომელთა მოწოდებაზეც პასუხისგებელია დამკვეთი (ასეთის არსებობის შემთხვევაში);
დანართი №3 - სამუშაოთა წარმოების კალენდარული გეგმა-გრაფიკი;
დანართი №4 - ფინანსური გრაფიკი (ნიმუში);
დანართი №5 - შესრულების ფორმა N2 და ფორმა N3 (ნიმუში);
დანართი №6 - ფარული სამუშაოების აქტის ფორმა (ნიმუში);
დანართი №7 - საპროექტო დოკუმენტაცია;



3. მხარეთა ვალდებულებები
3.1. დამკვეთი ვალდებულია:
[bookmark: _Hlk209024567]3.1.1. ხელშეკრულების გაფორმებიდან 1 (ერთი) კალენდარული დღის განმავლობაში უზრუნველყოს სამუშაო მოედნის სათანადო გამოყოფა-გამონთავისუფლება და მენარდისთვის გადაცემა. მოედნის გადაცემა უნდა გაფორმდეს მიღება-ჩაბარების აქტის გაფორმებით. დამკვეთის მიერ, აღნიშნული ვადის გადაცილების შემთხვევაში, მენარდის მიერ შესასრულებელი სამუშაოების დასრულების ვადა გადაიწევა პროპორციულად.
         3.1.1.1. სამშენებლო ტერიტორიის გამოყოფა-გამონთავისუფლებაში იგულისხმება დამკვეთის მიერ საკუთარი ძალებით ქვემოთ ჩამოთვლილი მოქმედებების და სამუშაოების შესრულება:
ა) მიწისქვეშა და სხვა მოქმედი საინჟინრო კომუნიკაციების (წყალგაყვანილობის, კანალიზაციის, გაზმომარაგების, დაბალი და მაღალი ელ. გაყვანილობის, სატელეფონო კავშირგაბმულობის და სხვა ქსელები) არსებობის დაზუსტება ადგილობრივი თვითმმართველობის შესაბამის ორგანოში და სხვა დაინტერესებულ პირებთან (დაწესებულებები, ორგანოები, იურიდიული თუ ფიზიკური პირები);
ა1) სამშენებლო ტერიტორიაზე (მოედანზე) მიწისქვეშა და სხვა მოქმედი საინჟინრო კომუნიკაციების არსებობისას, მათი გადატანის აუცილებლობის შემთხვევაში, შესაბამისი სამსახურებიდან ტექნიკური პირობების მიღება მათი გადატანის პირობებისა და მოთხოვნების თაობაზე;
ა2) ზემოთ აღნიშნული ტექნიკური პირობების თანახმად სამშენებლო ტერიტორიაზე (მოედანზე) არსებული მიწისქვეშა და სხვა მოქმედი საინჟინრო კომუნიკაციების გადატანის სამუშაოების ჩატარება, შესაბამისი სამუშაოების დამადასტურებელი დოკუმენტაციის გაფორმებით;
ბ) სამუშაოების წარმოების აუცილებლობიდან გამომდინარე, დაუსაბუთოს საქართველოს ბუნების დაცვის შესაბამის სამსახურებს სამშენებლო ტერიტორიაზე (მოედანზე) არსებული ხეებისა და სხვა მწვანე ნარგავების მოჭრის ან გადარგვის აუცილებლობა და მიიღოს აღნიშნული სამსახურებიდან დადგენილი წესით ნებართვა არსებული ხეებისა და სხვა მწვანე ნარგავების მოჭრაზე ან გადარგვაზე;
ბ1) ნებართვის პირობების შესაბამისად ჩაატაროს არსებული ხეებისა და სხვა მწვანე ნარგავების მოჭრის ან გადარგვის სამუშაოები შესაბამისი სამუშაოების დამადასტურებელი დოკუმენტაციის გაფორმებით;
გ) გადასცეს მენარდეს შესაბამისი აქტის სახით, ზემოთ აღნიშნული დოკუმენტაცია. აქტში უნდა მიეთითოს, რომ სამშენებლო ტერიტორიაზე (მოედანზე) არსებული მიწისქვეშა და სხვა მოქმედი საინჟინრო კომუნიკაციები (არსებობის შემთხვევაში) გადატანილია. იმ შემთხვევაში, თუ დამკვეთის განცხადებით არ არსებობს ასეთი საინჟინრო კომუნიკაცია ან არ არსებობს მათი გადატანის აუცილებლობა, მაშინ 3.1.1. პუნქტში აღნიშნულ მიღება-ჩაბარების აქტში მიეთითება ამის თაობაზე და აღინიშნება, რომ მოედანი მზადაა ქვაბულის  სამუშაოების წარმოებისათვის;
დ) თუ სამუშაოების წარმოების დროს სამშენებლო ტერიტორიაზე (მოედანზე/იმ ნაწილზე, რომელზეც უშუალოდ მიმდინარეობს შენობის მშენებლობა) აღმოჩნდება მიწისქვეშა საინჟინრო კომუნიკაცია, მენარდე ვალდებულია წერილობით შეატყობინოს დამკვეთს ამის შესახებ, მენარდე არ იქნება პასუხისმგებელი მათ დაზიანებაზე და არც მათი გადატანის ვალდებულება წარმოეშობა;
ე) სამშენებლო მოედნის უზრუნველყოფა დროებითი ელ. ენერგიით, ხოლო დროებითი წყლით უზრუნველყოფა უნდა განხორციელდეს არაუგვიანეს სამშენებლო მოედნის გადაცემიდან 5 (ხუთი) სამუშაო დღის ვადაში;
ვ) სამშენებლო მოედნის უზრუნველყოფა შემომსაზღვრელი ღობით საქართველოში არსებული სტანდარტების შესაბამისად.
3.1.1.2. ამასთან, იმ შემთხვევაში, თუ ობიექტის გადაცემის მომენტისათვის დამკვეთის მიერ არ/ვერ იქნება შესრულებული 3.1.1.1 პუნქტით გათვალისწინებული რომელიმე ქმედება, მიღება-ჩაბარების აქტში მიეთითება ამის თაობაზე და განხორციელდება მენარდის მიერ შესასრულებელი სამუშაოების ვადის კორექტირება, დაყოვნებული დღეების პროპორციულად. 
3.2.1.  უზრუნველყოს მშენებლობის დაფინანსება ხელშეკრულებით დადგენილი წესითა და პირობებით.
3.2.2. მიიღოს მენარდისაგან დამთავრებული სამუშაოები, კალენდარული გეგმა გრაფიკით განსაზღვრული ეტაპი, შესრულებული სამუშაოების მიღება-ჩაბარების აქტის (ფორმა №2, №3) გაფორმებით და ხელმოწერით, ხელშეკრულებით გათვალისწინებული წესითა და ვადებში.
3.2.3. მიაწოდოს მენარდეს მის მიერ წერილობით მოთხოვნილი მშენებლობის წარმოებისათვის აუცილებელი დოკუმენტაცია. 
3.2.4. ხელშეკრულების მოქმედების მთელ პერიოდზე დანიშნოს და წერილობით შეატყობინოს მენარდეს დამკვეთის სრულუფლებიანი წარმომადგენლ(ებ)ის ვინაობა, რომელსაც ექნება უფლება, იმოქმედოს დამკვეთის სახელით და დაადასტუროს ხელმოწერებით ფარული სამუშაოების აქტები, შესრულებული სამუშაოების მიღება-ჩაბარების აქტები (ფორმა №2, №3), ტექნიკური, საბუღალტრო და სხვა სახის დოკუმენტაცია.
3.2.5. უზრუნველყოს ქვაბულის და მიწის სამუშაოები წინამდებარე ხელშეკრულების 6.1 მუხლით განსაზღვრული მასალით, მე-6 მუხლით განსაზღვრული პირობების დაცვით.
3.2.6. წინამდებარე ხელშეკრულების ხელმოწერიდან არაუგვიანეს 14 (თოთხმეტი) კალენდარული დღის ვადაში მიაწოდოს მენარდეს საპროექტო დოკუმენტაცია. მხარეები ვთანმდებით, რომ ამ მუხლის მიზნებისათვის ტერმინში „საპროექტო დოკუმენტაცია“ იგულისხმება: ქვაბულის და მიწის სამუშაოების საპროექტო დოკუმენტაცია, მიწისქვეშა კომუნიკაციების სქემები (ასეთის არსებობის შემთხვევაში), გეოდეზიური ნიშნულები, ასევე მშენებლობის ნებართვა. დამკვეთი ვალდებულია მენარდეს მიაწოდოს ბეჭდური სახით, ხელმოწერით დადასტურებული, კონსტრუქციული პროექტი 2 (ორი) ეგზემპლარად, ასევე ელექტრონული ვერსია, რომლის შედარებისა და დადასტურების სამუშაოები უნდა განახორციელოს მენარდემ. საპროექტო დოკუმენტაციის გადაცემა უნდა გაფორმდეს მიღება-ჩაბარების აქტის გაფორმებით.
3.3. მენარდე ვალდებულია:
3.3.1. ხელშეკრულებით გათვალისწინებული სამუშაოები დაასრულოს ხელშეკრულების 5.1. მუხლით განსაზღვრულ ვადაში. 
3.3.2. ხელშეკრულებით გათვალისწინებული სამუშაოები აწარმოოს ხარჯთაღრიცხვით განსაზღვრული მოცულობით, საპროექტო დოკუმენტაციის მიხედვით.
3.3.3. სამშენებლო სამუშაოები შეასრულოს მაღალპროფესიულ დონეზე და სამშენებლო მოწყობის ნორმებისა და წესების დაცვით.
3.3.4. შეარჩიოს წინამდებარე ხელშეკრულებით გათვალისწინებული სამუშაოების შესასრულებლად კვალიფიციური მუშახელი (პერსონალი).
3.3.5. ხელშეკრულების მოქმედების პერიოდში საპროექტო დოკუმენტაციაში შეუსაბამობის აღმოჩენის ყველა შემთხვევაში, წერილობით შეატყობინოს და განუმარტოს დამკვეთს დაუყოვნებლივ. პროექტების ხარვეზი და შესაბამისად დამდგარი შედეგები განეკუთვნება დამკვეთის პასუხისმგებლობას, გარდა იმ შემთხვევისა, როდესაც მენარდემ იცოდა აღნიშნული ხარვეზის შესახებ და ამის მიუხედავად გააგრძელა სამუშაოების შესრულება, რაც გახდა დამდგარი შედეგის მიზეზი, ასეთ შემთხვევაში პასუხისმგებლობა ეკისრება მენარდეს. 
3.3.6.  მენარდისთვის გადაცემულ საპროექტო დოკუმენტაციასთან შესრულებული სამუშაოების შეუსაბამობის დადგენის შემთხვევაში, იკისროს პასუხისგებლობა საჯარიმო სანქციებზე. აგრეთვე იკისროს პასუხისგებლობა საქართველოს კანონმდებლობით გათვალისწინებული ნორმების დარღვევის შემთხვევაში, თუ აღნიშნული დარღვევა გამოწვეულია მენარდის ბრალით. იმ შემთხვევაში, თუ საჯარიმო სანქცია გამოწვეულია შესრულებული სამუშაოს ნაკლით, მათ შორის ფარული ნაკლით (ნაკლი, რომლის იდენტიფიცირებაც მყისიერად შეუძლებელია და გამოვლინდება დროთა განმავლობაში ან სხვა მიზეზებით გარკვეული დროის მერე), მენარდე აგრეთვე პასუხისმგებელი იქნება ამგვარი ნაკლის გამო დამდგარ ნებისმიერ ზიანზე ან/და საჯარიმო სანქციაზე, მიუხედავად იმისა, დამკვეთის მიერ მოხდა თუ არა ამგვარი სამუშაოს შემოწმება და მიღება ხელშეკრულებით გათვალისწინებული წესით.
3.3.7. დაიცვას სამშენებლო ნორმები და წესები, უსაფრთხოების ნორმები, „შრომის უსაფრთხოების შესახებ“ საქართველოს ორგანული კანონით დადგენილი მოთხოვნები, მათ შორის უზრუნველყოს შრომის უსაფრთხოების პრევენციული ღონისძიებების განხორციელება 41-ე დადგენილების შესაბამისად. ამასთან დაკავშირებით შეასრულოს დამკვეთის წარმომადგენლების ოფიციალური მითითებები, რომელიც გაიცემა ხელშეკრულების 12.8. მუხლით გათვალისწინებული ფორმით, საკანონმდებლო მოთხოვნებიდან გამომდინარე.
3.3.8. საკუთარი ხარჯებით (მათ შორის, მუშახელით) აღმოფხვრას მის მიერ შესრულებული სამუშაოების დამკვეთის უფლებამოსილი წარმომადგენლის მიერ შემოწმების შედეგად გამოვლენილი ნაკლი, ხელშეკრულების 8.5 მუხლით გათვალისწინებულ ვადაში. ხოლო უფლებამოსილი ორგანოს/პირის მიერ შემოწმების შედეგად გამოვლენილი ნაკლი კი აღმოფხვრას ასევე საკუთარი ხარჯებით (მათ შორის, მუშახელით) და აღნიშნული ორგანოს/პირის მიერ განსაზღვრულ ვადაში.
3.3.9. ყოველკვირეულად წარუდგინოს დამკვეთს მშენებლობის პროგრესის ამსახველი ანგარიში, რომელიც უნდა მოიცავდეს შემდეგს: 
ა) მიმდინარე სამუშაოების აღწერა;
ბ) მიმდინარე და დასრულებული სამუშოების ამსახველი ფოტომასალა;
გ) მომუშავე პერსონალის რაოდენობა (ყოველდღიური აღრიცხვა) (მაგ: მემონტაჟე - 5; ინჟინერი - 1; დამხმარე მუშა -5);
3.3.10. შრომის უსაფრთხოების კანონმდებლობის მოთხოვნების შესაბამისად უზრუნველყოს ყველა მისი თანამშრომლის მუდმივად დაზღვევა, რომლებიც ახორციელებენ წინამდებარე ხელშეკრულებით გათვალისწინებულ სამუშაოებს, ამასთან ყოველ ჯერზე ახალი თანამშრომლის ობიექტზე წარმოდგენის შემთხვევაში, მენარდე ვალდებულია დააზღვიოს ახალი თანამშრომლები არაუგვიანეს ახალი თანამშრომლ(ებ)ის ობიექტზე შემოსვლიდან 1 (ერთი) კვირის ვადაში.  ყოველი თვის ბოლოს ან/და დამკვეთის მიერ მოთხოვნილ ვადაში მენარდემ უნდა წარუდგინოს დამკვეთს ყველა დოკუმენტაცია შრომის უსაფრთხოების შესახებ საქართველოს კანონმდებლობის შესაბამისად, ასევე დაზღვევის პოლისი და დაზღვეული პირების სია.
3.3.11. ყოველთვიურად წარუდგინოს დამკვეთს შესრულებული სამუშოები. ამასთან, მენარდის მიერ აღნიშნული ვალდებულების შეუსრულებლობის შემთხვევაში, დამკვეთი უფლებამოსილია არ დაუდასტუროს მენარდეს ფორმა N2.
3.3.12. დამკვეთის დასაბუთებული მოთხოვნის საფუძველზე, დაუყოვნებლივ გაათავისუფლოს მის მიერ ხელშეკრულებით ნაკისრი ვალდებულებების შესასრულებლად დაქირავებული ნებისმიერი პირი სამშენებლო მოედნიდან, ობიექტზე შემდგომი წვდომის უფლების შეზღუდვით.
3.3.13. მენარდე ვალდებულია მუდმივად ჰქონდეს მოწესრიგებულ მდგომარეობაში  ტერიტორია, უზრუნველყოს მისი  დასუფთავებული მდგომარეობის მუდმივად შენარჩუნება და ნარჩენის (ნაგავის) გატანა ობიექტიდან სისტემატიურად, გატანამდე კი ვალდებულია არსებული ნაგავი მოათავსოს დახურული ტიპის ურნაში, იმგვარად, რომ გარემოს იერსახე იყოს დასუფთავებული. დამკვეთის მიერ ობიექტზე ნაგვის აღმოჩენის შემთხვევაში, მენარდე ვალდებულია მოახდინოს დაუყოვნებლივ რეაგირება და უზრუნველყოს ნაგვის გატანა, დამკვეთის გაფრთხილებიდან არაუგვინეს 2 (ორი) კალენდარული დღის ვადაში. 
3.3.13.1 მენარდე ვალდებულია, უზრუნველყოს ნარჩენების მართვა საქართველოს კანონმდებლობის შესაბამისად, მათ შორის და არა მხოლოდ, ნარჩენების მართვასთან დაკავშირებული დოკუმენტებით უზრუნველყოფა (მათ შორის ნარჩენების მართვის გეგმის მომზადება და უფლებამოსილ ადმინისტრაციულ ორგანოსთან შეთანხმება, შეთანხმებულ ნარჩენების მართვის გეგმაში ცვლილებ(ებ)ის განხორციელება (ასეთის საჭიროების შემთხვევაში), რაც ამავდროულად მოიაზრებს აღნიშნული ცვლილებების შეთანხმებას უფლებამოსილ ადმინისტრაციულ ორგანოსთან), ნარჩენების მმართველის დანიშვნა, ნარჩენების ტრანსპორტირებასა და საბოლოო დანიშნულების ადგილზე განთავსებასთან დაკავშირებული ვალდებულებები ასეთი მოქმედების განხორციელებისათვის შესაბამისი უფლებამოსილი პირების მონაწილეობით, ნარჩენების მართვის გეგმის შესრულების უზრუნველყოფა, მათ შორის დამკვეთის (ქვე)კონტაქრტორების კონტროლი შეთანხმებული ნარჩენების მართვის გეგმის შესრულების თვალსაზრისით და აღნიშნულის თაობაზე დამკვეთისათვის ინფორმაციის მიწოდება და ა.შ.  ყოველგვარი ეჭვის გამორიცხვის მიზნით, მენარდე თავად განახორციელებს ნარჩენების მართვასთან დაკავშირებით საქართველოს კანონმდებლობით განსაზღვრული მოთხოვნების/ვალდებულებების შესრულებასა და შესაბამისობას ხსენებულ კანონმდებლობასთან.
3.3.13.2 ნარჩენების მართვასთან ან მის რეალიზაციასთან დაკავშირებული მოქმედებების ან უმოქმედობის გამო დამკვეთის მიმართ ადმინისტრაციულ ორგანოთა ან კერძო სამართლის პირთა მხრიდან ჯარიმის, ზიანის ანაზღაურების ან/და სხვა სახის ადმინისტრაციული თუ სხვა ტიპის სახდელის დაკისრების შემთხვევაში, დამკვეთის მხრიდან შესაბამისი მოთხოვნის არსებობის შემთხვევაში, მენარდე რეგრესის წესით აანაზღაურებს დამკვეთისათვის დაკისრებულ და/ან უკვე გადახდილ თანხებს.
3.3.14. წარმოადგინოს ობიექტზე უსაფრთხოების საკითხებთან დაკავშირებული ყველა ინფორმაცია ან/და დოკუმენტაცია დამკვეთის (მისი წარმომადგენლ(ებ)ის) მოთხოვნიდან 2 (ორი) სამუშაო დღის ვადაში.
3.3.15. შეადგინოს და წარუდგინოს დამკვეთს ხელმოსაწერად ფარული სამუშაოების შესახებ აქტი, ყოველი ასეთი სამუშაოს შესრულებიდან 5 (ხუთი) კალენდარული დღის ვადაში. ფარული სამუშაოს აქტი უნდა შედგეს და დადასტურდეს აღნიშნული სამუშაოს დახურვამდე.
3.3.16. დამკვეთის/პროექტის საავტორო ზედამხედველის მხრიდან დაფიქსირებული ხარვეზების/ნებისმიერი ნაკლის შემთხვევაში, მათ შორის ანგარიშებში ან/და ზეპირსიტყვიერად ხარვეზების/ნაკლის გამოსწორების წესების მითითების შემთხვევაში, აღნიშნული ხარვეზ(ებ)ის/ნაკლის ხელშეკრულებით გათვალისწინებული   წესების თანახმად გამოსწორებასთან ერთად, მენარდე ასევე ვალდებულია მიაწოდოს დამკვეთს ასეთი ხარვეზ(ებ)ის/ნაკლის გამოსწორების,  მათ შორის გამოსწორების საშუალებების/წესების ამსახველი ფოტომასალა და შესაბამისი წერილობითი ინფორმაცია აღნიშნული ხარვეზების/ნაკლის გამოსწორებისთანავე, დამკვეთის ან/და პროექტის საავტორო ზედამხედველის მითითების შესაბამისად. ამ პუნქტით განსაზღვრული ვალდებულების შეუსრულებლობის შემთხვევაში, დამკვეთი უფლებამოსილია დააკისროს მენარდეს ჯარიმა დახარვეზებული სამუშაოების ღირებულების ოდენობით.
3.3.17.  წინამდებარე ხელშკრულების მოქმედების პერიოდში მენარდე უზრუნველყოფს ინჟინერისა და პროექტის ზედამხედველობის განმახორციელებელი პირების ყოფნას ობიექტზე სამუშაო საათების განმავლობაში. იმ შემთხვევაში, თუ ხსენებული პირები წინამდებარე ხელშეკრულების მოქმედების პერიოდში ნებისმიერი მიზეზით დატოვებენ დაკავებულ თანამდებობას, მენარდე ვალდებულია დაუყოვნებლივ აცნობოს აღნიშნულის შესახებ დამკვეთს და შესათანხმებლად წარუდგინოს დამკვეთს მისთვის (დამკვეთისათვის) მისაღები კვალიფიკაციის მქონე სპეციალისტები, რომლებიც აღჭურვილნი იქნებიან შესაბამისი სერთიფიკატებით და რომლებიც ჩაანაცვლებენ გათავისუფლებულ პირებს. იმ შემთხვევაში თუ დამკვეთისათვის მიუღებელი აღმოჩნდა ახალი კანდიდატ(ებ)ი, იგი უფლებამოსილია ვადაზე ადრე შეწყვიტოს ხელშეკრულება.
3.3.18. მენარდეს კატეგორიულად ეკრძალება დამკვეთის ნებისმიერ თანამშრომელთან (მათ შორის დამკვეთთან დაკავშირებულ/აფილირებულ ნებისმიერ პირთან) ან/და დამკვეთის ნებისმიერ წარმომადგენელთან ისეთ კომუნიკაციაში შესვლა, რაც არ არის კავშირში მისი სამუშაოს აღწერილობასთან ან/და მენარდის მიერ შესასრულებელ სამუშაოსთან. მენარდეს ეკრძალება დამკვეთის თანამშრომლის/დამკვეთთან დაკავშირებული/აფილირებული ნებისმიერი პირის ან/და დამკვეთის ნებისმიერი წარმომადგენლის წახალისება/მოტივირება, რაც შეიძლება გამოიხატებოდეს, როგორც ფულადი, ასევე - არაფულადი სახით, მისთვის ნებისმიერი სახის შეღავათის გაწევაში, მენარდის მიერ არასათანადოდ შესრულებული ვალდებულებ(ებ)ის შესახებ ინფორმაციის დამკვეთის თანამშრომლის (მათ შორის დამკვეთთან დაკავშირებული/აფილირებულ ნებისმიერი პირის)  მიერ დამკვეთისთვის გაუზიარებლობაში; მენარდის მიერ ამ პუნქტით გათვალისწინებული ვალდებულების შეუსრულებლობის შემთხვევაში, დამკვეთი უფლებამოსილია, დააკისროს მენარდეს პირგასამტეხლო ხელშეკრულების მთლიანი ღირებულების 5%-ის მოცულობით, ყოველ ასეთ გამოვლენილ შემთხვევაზე. დამკვეთი უფლებამოსილია, ამ პუნქტით გათვალისწინებული პირგასამტეხლო გამოქვითოს დამკვეთის მიერ მენარდის სასარგებლოდ გადასახდელი ნებისმიერი თანხიდან, პირგასამტეხლოს ოდენობის თანხის დაკავების გზით. დამკვეთის მიერ პირგასამტეხლოს ოდენობის თანხის დაკავება განხორციელდება, მთლიანად ან ნაწილობრივ, დამკვეთის შეხედულებისამებრ. თუ პირგასამტეხლოს დაკისრების მომენტისთვის, გაქვითვის წყარო არ იარსებებს, თანხა ჩაითვლება მენარდის დავალიანებად და მისი გადახდევინება განხორციელდება პირველი შესაძლებლობისთანავე. დამკვეთის მოთხოვნის უფლება პირგასამტეხლოს თანხაზე, შენარჩუნებული იქნება პირგასამტეხლოს თანხის გადახდევინებამდე.
3.3.19. უზრუნველყოს პირადად და სამშენებლო მოედანზე დასაქმებული პირების მხრიდან მესამე პირთა (მათ შორის: დამკვეთის პოტენციური ან არსებული კლიენტები, მეზობელი ნაკვეთების მესაკუთრეები და ა.შ.) მიმართ ნებისმიერი სახის ინფორმაციის ან დეზინფორმაციის გაუვრცელებლობა, მათ შორის ინფორმაცია მშენებლობის მიმდინარეობაზე, ვადებზე, მასალებზე და ა.შ.

4. ფასი და გადახდის პირობები 
სამუშაოს ღირებულება:
4.1. წინამდებარე ხელშეკრულებით განსაზღვრული სამუშაოების მთლიანი ღირებულება, დამატებული ღირებულების გადასახადის (დღგ) ჩათვლით, შეადგენს -  ____ (____) ლარს (შემდგომში „საერთო ღირებულება“).
4.1.1. თუ სამუშაოს შესრულების პროცესში დამკვეთი მოითხოვს დამატებითი მოცულობის სამუშაოს შესრულებას, რაზეც მენარდეს მისცემს შესაბამის წერილობით დავალებას, ან დამატებითი სამუშაოს შესრულების აუცილებლობა დადგება სხვა ობიექტური გარემოებებიდან გამომდინარე, რაზედაც მენარდე შესაბამისი დასაბუთებით წერილობით შეატყობინებს დამკვეთს და ამაზე დამკვეთიც დაეთანხმება წერილობით, მაშინ წინამდებარე ხელშეკრულების 4.1. მუხლით განსაზღვრული შესასრულებელი სამუშაოს საერთო ღირებულება შეიცვლება და მიესადაგება ფაქტობრივად შესრულებული/შესასრულებელი სამუშაოს ღირებულებას. დამატებითი მოცულობის სამუშაოს ღირებულებას და შესრულების პირობას მხარეები განსაზღვრავენ შემდეგი წესით:
ა) თუ დამატებითი სამუშაო თავისი შინაარსით წარმოადგენს ისეთი სამუშაოს დამატებით მოცულობას, რომლის ერთეულის ღირებულებაზე მხარეები შეთანხმებული არიან სახარჯთაღრიცხვო დოკუმენტაციით (ასეთი სამუშაოს ერთეულის ღირებულება განსაზღვრულია ხარჯთაღრიცხვაში), მაშინ ასეთი დამატებითი სამუშაოს ღირებულების განსასაზღვრავად მხარეები იხელმძღვანელებენ სახარჯთაღრიცხვო დოკუმენტაციაში მითითებული სამუშაოს/სამუშაოების ერთეულის ღირებულებებით და მათზე გასავრცელებელი დარიცხვებით, კერძოდ, ხარჯთაღრიცხვით განსაზღვრული კონკრეტული სამუშაოს ერთეულის ღირებულებას გაამრავლებენ ფაქტიურად შესრულებული/შესასრულებელი სამუშაოს მოცულობაზე და მიღებულ ნამრავლზე გაავრცელებენ ხარჯთაღრიცხვით გათვალისწინებულ დარიცხვებს. 
ბ) ხელშეკრულების 4.1.1. მუხლის „ა“ ქვეპუნქტით განსაზღვრული დამატებითი სამუშაოს შესასრულებლად არ არის საჭირო რაიმე სახის დამატებითი შეთანხმების გაფორმება, თუ ეს დამატებითი სამუშაო არ იწვევს/გამოიწვევს ხელშეკრულების 5.1. მუხლით განსაზღვრული სამუშაოს შესრულების ვადის გაზრდას ან მისი შესრულება არ არის დაკავშირებული განსაკუთრებულ სირთულეებთან. ასეთი სამუშაოს შესასრულებლად საკმარისია დამკვეთის წერილობითი დავალება და მენარდის წერილობითი თანხმობა;
გ) თუ დამატებითი სამუშაო თავისი შინაარსით წარმოადგენს სახარჯთაღრიცხვო დოკუმენტაციით გაუთვალისწინებელ სამუშაოს (ანუ მხარეები ამ სამუშაოს ერთეულის ღირებულებაზე არ არიან შეთანხმებულები), მაშინ ასეთი დამატებითი სამუშაოს ღირებულებაზე, ვადაზე და სხვა პირობებზე მხარეები დამატებით უნდა შეთანხმდნენ წერილობით ასეთი სამუშაოების დაწყებამდე.
დ) თუ მენარდემ დამატებითი სამუშაოების, რომელთა შესრულების თაობაზე საჭიროა დამატებითი შეთანხმების გაფორმება, შესრულება დაიწყო მხარეთა შორის დამატებითი შეთანხმების გაფორმებამდე, ხოლო მხარეები ვერ შეთანხმდნენ სამუშაოების ღირებულებაზე ან განხორციელდა დამკვეთის თანხმობის გარეშე, მაშინ ასეთი სამუშაოები არ ანაზღაურდება დამკვეთის მხრიდან და დამკვეთის მოთხოვნის შემთხვევაში, მენარდის მიერ უნდა მოხდეს იმ მდგომარეობის აღდგენა, რაც არსებობდა ამგვარი დამატებითი სამუშაოს შესრულების დაწყებამდე.
ე)  მხარეები უფლებამოსილნი არიან შეიტანონ ცვლილებები დაგეგმილი და დამატებითი სამუშაოების და მასალის ნუსხაში, რაზედაც მხარეები გააფორმებენ ცალკე წერილობით დოკუმენტს.
4.2.  ანგარიშსწორების წესი და ვალუტა:
4.2.1. ანგარიშსწორების ვალუტა - ანგარიშსწორება იწარმოებს უნაღდო ანგარიშსწორების გზით ეროვნულ ვალუტაში - ლარში.
4.2.2. ანგარიშსწორების პერიოდი და საფუძველი - დამკვეთი ანგარიშსწორებას მენარდესთან ახორციელებს ეტაპობრივად, პირველ ეტაპზე დამკვეთი ანგარიშსწორებას ახდენს მენარდის მიერ დამკვეთისთვის წარდგენილი და ორმხრივად დადასტურებული ფინანსურ გრაფიკში წარმოდგენილი ავანსის გადახდის შეთანხმებული თარიღებისა და ოდენობის შესაბამისად (ასეთის არსებობის შემთხვევაში) საავანსო ანგარიშსწორებისთვის, მენარდემ დამკვეთთან უნდა წარადგინოს ავანსად შეთანხმენბული თანხის ოდენობის შესაბამისი საბანკო, საავანსო, უპირობო, გამოუთხოვადი გარანტია, დამკვეთის მიერ მოთხოვნილი ფორმით, რომლის მოქმედების ვადაც მინიმუმ 30 კალენდარული დღით უნდა აღემატებოდეს ხელშეკრულებით შეთანხმებულ საშემსრულებლო ვადას. ავანსის არსებობის შემთხვევაში მოხდება მისი პროპორციული გაქვითვა მენარდისთვის გადასახდელი ყოველი თანხიდან. ყოველი შემდგომი გადახდა ხდება მენარდის მიერ დამკვეთისთვის ყოველი საანგარიშო პერიოდის დასრულების შემდეგ წარდგენილი კალენდარული გეგმა-გრაფიკით განსაზღვრული შესრულებული სამუშაოს ეტაპის ფორმა N2-სა და გადახდის სერტიფიკატის (ფორმა N3) და ფარული სამუშაოების აქტების დადასტურების საფუძველზე, სამუშაოს კალენდარული გეგმა-გრაფიკით განსაზღვრული  ეტაპის ფორმა N2-სა და გადახდის სერტიფიკატში (ფორმა N3) მითითებული თანხის ოდენობით, რომელიც განისაზღვრება შესაბამისი პერიოდისათვის შესრულებული სამუშაოს მოცულობის მიხედვით, ხარჯთაღრიცხვის შესაბამისად. ანგარიშსწორება უნდა განხორციელდეს დამკვეთის მიერ ფორმა N2-ის ხელმოწერით დადასტურებიდან - 5 (ხუთი) სამუშაო დღის ვადაში.
4.2.3. იმ შემთხვევაში, თუ დამკვეთის მიერ უმიზეზოდ მოხდება 4.2.2 მუხლით განსაზღვრული წესით გადახდის ვადის გადაცილება, რაც გამოიწვევს მენარდის მიერ სამუშაოს შესრულების ვადების დარღვევას, ამგვარი გადახვევა არ ჩაითვლება მენარდის მიერ წინამდებარე ხელშეკრულების პირობების დარღვევად.
4.2.4. დამკვეთი, მენარდეს გადაუხდის ხელმოწერით დადასტურებული ფორმა N2-ით გათვალისწინებულ თანხას, 5 (ხუთი) % - იანი დაკავებით (შემდგომში „საგარანტიო თანხა“), რომლის ჩარიცხვასაც „დამკვეთი“ უზრუნველყოფს მხარეთა შორის საბოლოო მიღება-ჩაბარების აქტის გაფორმებიდან 12 (თორმეტი) კალენდარული თვის ვადაში, მხოლოდ იმ პირობით, თუკი საგარანტიო თანხის შესაბამისი ნაწილის დაბრუნების დროისთვის მენარდის მიერ შესრულებულ სამუშაოებთან დაკავშირებით არ გამოვლინდება რაიმე ნაკლი/ხარვეზი, ხოლო ნაკლის/ხარვეზის გამოვლენის შემთხვევაში, მენარდე ვალდებულია ჯერ დაუყოვნებლივ აღმოფხვრას ყოველი ასეთი ნაკლი/ხარვეზი, ხოლო აღნიშნულის შემდეგ კი მოხდება დამკვეთის მიერ საგარანტიო თანხის  შესაბამისი ნაწილის მენარდისათვის დაბრუნება. დამკვეთის მიერ მენარდისთვის ვადაზე ადრე „საგარანტიოდ დაკავებული თანხის“ გადახდა შესაძლებელია საბანკო გარანტიის წარმოდგენის შემთხვევაში, რომლის მოქმედების ვადა არანაკლებ 30 (ოცდაათი) კალენდარული დღით უნდა აღემატებოდეს „საგარანტიოდ დაკავებული თანხის“ გადახდის საბოლოო ვადას;
4.2.5. მენარდე ვალდებულია დამკვეთს წარუდგინოს სამუშაოთა შესრულების უპირობო, გამოუთხოვადი საბანკო გარანტია, ხელშეკრულების ღირებულების 10%-ის ოდენობით, რომლის მოქმედების ვადა მინიმუმ 30 კალენდარული დღით უნდა აღემატებოდეს ხელშეკრულებით შეთანხმებულ საშემსრულებლო ვადას.

4.3. სამუშაოს წარმოებისა და სამუშაოს მიღების წესი
4.3.1. კონსტრუქციის ბეტონირებამდე მინიმუმ 2 (ორი) კალენდარული დღით ადრე მენარდე ვალდებულია შეატყობინოს დამკვეთს არმირების და საყალიბე სისტემის სრული მზადყოფნის და ბეტონირების დაგეგმილი თარიღის შესახებ.
4.3.2. დამკვეთი ან მისი წარმომადგენელი უზრუნველყოფს კონსტრუქციის არმირების პროექტთან შესაბამისობის შემოწმებას 4.3.1. მუხლით გათვალისწინებული შეტყობინების მიღებიდან არაუგვიანეს 2 (ორი) სამუშაო დღის ვადაში, შეთანხმების ან რეკლამაციის პროცესი არ უნდა აღემატებოდეს ორ სამუშაო დღეს. ხარვეზის აღმოჩენის შემთხვევაში, დამკვეთი ვალდებულია წერილობით და მოტივირებულად დააფიქსიროს ხარვეზების ნუსხა. აღმოჩენილი ხარვეზ(ებ)ი ავტომატურად გადაავადებს ბეტონირებას ხარვეზის სრულ აღმოფხვრამდე. ამასთან, მენარდე ვალდებულია  ხარვეზ(ებ)ის აღმოფხვრის შემდგომ, წარუდგინოს დამკვეთს ხარვეზის აღმოფხვრის დამადასტურებელი შესაბამისი ფოტო/ვიდო მასალა.  
4.3.3. თანხმობას ბეტონირების დაწყების შესახებ დამკვეთი იძლევა მენარდის მიერ მისთვის წარდგენილი ფარული სამუშაოების აქტის ხელმოწერის საფუძველზე. მხარეთა მიერ ფარული სამუშაოების აქტის ხელმოწერა წარმოადგენს ბეტონირების სამუშაოების წარმოების აუცილებელ წინაპირობას  ფარული სამუშაოების აქტით მხარეები ადასტურებენ პროექტთან იმ სამუშაოების შესაბამისობას, რომელთა შემოწმება და შეფასება მომავალში შესაძლოა შეუძლებელი შეიქმნას და/ან საჭიროებდეს სპეციალური შემოწმების/კვლევის ჩატარებას.  
4.3.4. მენარდე კისრულობს ვალდებულებას კონსტრუქციის არმირების პროექტთან შესაბამისობის შემოწმების მიზნით უზრუნველყოს კონსტრუქტორის (კონსტრუქციული პროექტის ავტორის ან დამკვეთის მიერ განსაზღვრული პირის) დაშვება„
4.3.5. საანგარიშო პერიოდში (მუხლი 4.3.6.) მონოლითური კარკასის საყალიბე სისტემის დემონტაჟის, ასევე ბეტონის სტრუქტურიდან საყალიბე სისტემის სრული დემონტაჟის შემდეგ დამკვეთი ვალდებულია მენარდესთან ერთად 2 (ორი) სამუშაო დღის ვადაში განახორციელოს ბეტონის სტრუქტურის გეომეტრიული სიზუსტის და ზედაპირის ხარისხის შეფასება, რის საფუძველზეც შედგება ბეტონირების სამუშაოთა ერთობლივი შეფასების აქტი. მხარეები ვთანმხდებით, რომ ბეტონის სტრუქტურის გეომეტრიული სიზუსტის და ზედაპირის ხარისხის შეფასება განხორციელდება საქართველოში მოქმედი სამშენებლო ნორმებითა და წესებით (ე.წ. სნიპ СП 70.13330.2012, СП 45.13330) განსაზღვრული დასაშვები ცდომილებების გათვალისწინებით.
4.3.6. დამკვეთი ვალდებულია მიიღოს შესაბამისი ეტაპით გათვალისწინებული სამუშაოები, იმ შემთხვევაში თუ სამუშაოები შესრულებულია წინამდებარე ხელშეკრულების პირობების შესაბამისად. სამუშაოს მიღება იწარმოებს ეტაპობრივად, შემდეგი წესით: მენარდე ყოველი თვის 1-ლი რიცხვიდან 5 რიცხვამდე პერიოდში წარუდგენს დამკვეთს შესრულებული სამუშაოს, კალენდარეული გეგმა-გრაფიკით განსაზღვრული ეტაპის ფორმა №2-ს, რომელშიც აისახება საანგარიშო პერიოდში შესრულებული სამუშაოს მოცულობა, ფარული სამუშაოს აქტებსა და გადახდის სერთიფიკატს, რომელშიც აისახება საანგარიშო პერიოდში შესრულებული სამუშაოს ღირებულება, ხოლო დამკვეთი ვალდებულია შესრულებული სამუშაოს კალენდარული გეგმა-გრაფიკით განსაზღვრული შესაბამისი ეტაპის ფორმა №2-ის მიღებიდან 10 (ათი) კალენდარული დღის განმავლობაში (ხოლო სამუშაოების დასრულების შესახებ საბოლოო მიღება-ჩაბარების აქტის შემთხვევაში კი საბოლოო მიღება-ჩაბარების აქტის მიღებიდან 15 (თხუთმეტი) კალენდარული დღის განმავლობაში) დაამოწმოს (ხელი მოაწეროს და დასვას ხელმოწერის თარიღი) წარდგენილი დოკუმენტაცია და დაუბრუნოს მენარდეს, ან ამავე ვადაში წერილობით შეატყობინოს მენარდეს წარმოდგენილ დოკუმენტაციის დამოწმებაზე მოტივირებული და დასაბუთებული უარი. 
4.3.7. წინამდებარე ხელშეკრულების მიზნებისთვის საანგარიშო პერიოდი არის - კალენდარული თვის პირველი რიცხვიდან თვის ბოლო რიცხვის ჩათვლით პერიოდი. იმ შემთხვევაში, თუ ხელშეკრულების გაფორმება დაემთხვა კალენდარული თვის პირველი რიცხვის გარდა ნებისმიერ სხვა რიცხვს, მაშინ პირველი საანგარიშო პერიოდი იქნება ხელშეკრულების გაფორმების მომენტიდან შესაბამისი თვის ბოლო რიცხვის ჩათვლით პერიოდი.
4.3.8. ხელშეკრულების 4.3.6. მუხლის შესაბამისად დამკვეთისთვის წარდგენილი შესრულებული სამუშაოს შესახებ კალენდარული გეგმა გრაფიკით განსაზღვრული შესაბამისი ეტაპის ფორმა N2-ში მითითებული შესრულებული სამუშაოების ერთეულის ღირებულებები გამოსახული იქნება ეროვნულ ვალუტაში (ისე, როგორც განსაზღვრულია სახარჯთაღრიცხვო დოკუმენტაციაში).
4.3.9. თუ დამკვეთს გააჩნია დასაბუთებული პრეტენზია მენარდის მიერ შესრულებული სამუშაოს მიმართ და ამ მიზეზით დამკვეთი არ მიიღებს შესრულებულ სამუშაოს (კალენდარული გეგმა გრაფიკით განსაზღვრულ ეტაპს), ხოლო მენარდე ეთანხმება წარმოდგენილ პრეტენზიას, მენარდე ვალდებულია, გონივრულ ვადაში აღმოფხვრას ის საფუძვლები, რასაც ემყარება დამკვეთის პრეტენზია და ხელმეორედ გაუგზავნოს მიღება-ჩაბარების აქტი (ფორმა N2) წინამდებარე ხელშეკრულებით დადგენილი წესით. აღნიშნული სამუშაოს ანაზღაურების ვალდებულება დამკვეთს წარმოეშობა ხელმეორედ წარდგენილი მიღება-ჩაბარების აქტის (ფორმა N2) ხელმოწერის შემდეგ. ამასთან, ხელმეორედ წარდგენილ სამუშაოს (ეტაპის) მიღება- ჩაბარების აქტზე (ფორმა N2) ვრცელდება 4.3.6 მუხლით განსაზღვრული წესები. აღნიშნული წესი გავრცელდება მენარდის მიერ შესრულებული სამუშაოს ყოველ მომდევნო მიღებაზე.
4.3.10. თუ მენარდე არ ეთანხმება შესრულებული სამუშაოს თაობაზე დამკვეთის მოტივირებულ და დასაბუთებულ უარს ან/და მხარეები ვერ თანხმდებიან მენარდის მიერ საანგარიშო პერიოდში შესრულებული სამუშაოების ხარისხზე ან/და მოცულობაზე, ისინი ვალდებულნი არიან იხელმძღვანელონ სსიპ „ლევან სამხარაულის სახელობის სასამართლო ექსპერტიზის ეროვნული ბიუროს“ ან აკრედიტირებულ  საექსპერტო დაწესებულების, ან დამოუკიდებელი ექსპერტის მიერ აღნიშნულ საკითხზე გაცემული დასკვნით.  ექსპერტიზის ხარჯები გაღებული იქნება დაინტერესებული მხარის მიერ და ანაზღაურდება იმ მხარის მიერ, რომლის პოზიციაც არ იქნება გათვალისწინებული ექსპერტიზის დასკვნის შესაბამისად. ექსპერტიზის დასკვნის საფუძველზე სამუშაოს ნაკლის დადასტურების შემთხვევაში, მხარეები იხელმძღვანელებენ ნაკლიანი სამუშაოს აღმოფხვრის ხელშეკრულებით დადგენილი წესით. ამასთან, მხარეები თანხმდებიან, რომ დამკვეთს უფლება აქვს, მოითხოვოს მენარდის მიერ წარმოდგენილი ფორმა N2-ით გათვალისწინებული ან/და უშუალოდ ობიექტზე მიმდინარე სამუშაოების შემოწმება სსიპ „ლევან სამხარაულის სახელობის სასამართლო ექსპერტიზის ეროვნული ბიუროს“, ან აკრედიტირებული საექსპერტო დაწესებულების, ან დამოუკიდებელი ექსპერტის  მიერ.  ასეთი მოთხოვნის შემთხვევაში, აღნიშნული სამუშაო ამოღებული იქნება ფორმა N2-დან და მოხდება დაკორექტირებული ფორმა N2-ის მიხედვით ანაზღაურება, სადავო საკითხის გარეშე, ხოლო ექსპერტიზის დასრულების შემდგომ, იმ შემთხვევაში თუ ჩარიცხულ თანხასა და იმ სამუშაოების ღირებულების შორის, რომელზეც განხორციელდა ექსპერტიზა იქნება სხვაობა, მხარეთა შორის მოხდება შესაბამისი ანგარიშსწორება.
4.3.11. იმ შემთხვევაში თუ დამკვეთი ფორმა N2-ით გათვალისწინებული რომელიმე სამუშაოს/პოზიციის სულ მცირე 20%-ს მიიჩნევს ხარვეზიანად/ნაკლის მქონედ, დამკვეთი უფლებამოსილია,  უარი განაცხადოს ფორმა N2-ით  გათვალისწინებულ დამკვეთის მიერ ხარვეზიანად მიჩნეული იმ კონკრეტული სამუშაოს/პოზიციის მიღებაზე და შეაჩეროს ის კონკრეტული სამუშაოები, რომელიც მიჩნეულია ხარვეზიანად, აღნიშნული სამუშაოების ანაზღაურება საექსპერტო დაწესებულების დასკვნის მიღებამდე. (თუ მენარდე არ ეთანხმება აღნიშნულ ნაკლს), მაგრამ არაუმეტეს  45 (ორმოცდახუთი) კალენდარული ვადით.  თუ აღნიშნული ვადის გასვლის შემდგომ, ექსპერტიზის მიერ არ იქნება მომზადებული საექპერტო დასკვნა, ასეთ დროს, დამკვეთი ვალდებულია, მენარდეს გადაუხადოს დაკავებული (კალენდარული გეგმა გრაფიკით განსაზღვრული ეტაპის) თანხა სრული ოდენობით, ხოლო ექსპერტიზის დასრულების შემდგომ, იმ შემთხვევაში, თუ გადახდილ თანხასა და იმ სამუშაოების ღირებულებას შორის, რომელზეც განხორციელდა ექსპერტიზა იქნება სხვაობა, მხარეთა შორის მოხდება შესაბამისი ანგარიშსწორება. 
4.3.12. დამკვეთი უფლებამოსილია, საკუთარი შეხედულებისამებრ სსიპ „ლევან სამხარაულის სახელობის სასამართლო ექსპერტიზის ეროვნული ბიუროს“ ან აკრედიტირებულ საექსპერტო დაწესებულებას, ან დამოუკიდებელი ექსპერტს შეამოწმებინოს ობიექტზე მიმდინარე სამუშაოები, რამაც შეიძლება დააყოვნოს მენარდის მიერ შესრულებული სამუშაოს (ეტაპის) ხელშეკრულებით დადგენილი წესით მიღება და ანაზღაურება. თუ სადავო ასანაზღაურებელი სამუშაოს ღირებულება აჭარბებს სახელშეკრულებო ღირებულების 20%-ს, მხარეები თანხმდებიან შემდეგ პირობაზე: იმ შემთხვევაში, თუ 45 (ორმოცდახუთი) კალენდარული დღის შემდგომ სსიპ „ლევან სამხარაულის სახელობის სასამართლო ექსპერტიზის ეროვნული ბიუროს“ ან აკრედიტირებული საექსპერტო დაწესებულების, ან დამოუკიდებელი ექსპერტის მიერ არ იქნება მომზადებული ექსპერტიზის დასკვნა,  ასეთ დროს, დამკვეთი ვალდებულია, მენარდეს გადაუხადოს დაკავებული (ეტაპის) თანხა სრული ოდენობით, ხოლო ექსპერტიზის დასრულების შემდგომ, იმ შემთხვევაში, თუ ჩარიცხულ თანხასა და იმ სამუშაოების ღირებულებას შორის, რომელზეც განხორციელდა ექსპერტიზა, იქნება სხვაობა, მხარეთა შორის მოხდება შესაბამისი ანგარიშსწორება. ამასთან, თუ დამკვეთი გამოიყენებს ამ მუხლით მინიჭებულ უფლებამოსილებას (სამუშაოების შემოწმება სსიპ „ლევან სამხარაულის სახელობის სასამართლო ექსპერტიზის ეროვნული ბიუროს“ ან აკრედიტირებული საექსპერტო დაწესებულების, ან დამოუკიდებელი ექსპერტის მიერ) და შესამოწმებელი სამუშოები წარმოადგენენ იმგვარ სამუშაოებს, რომელთა ხარვეზის აღმოჩენის შემთხვევაში დგება მათი დემონტაჟის და ხელახლა შესრულების აუცილებლობა, ასეთ შემთხვევაში მენარდე უფლებამოსილია ექსპერტის დასკვნის მიღებამდე დამკვეთთან შეთანხმებით შეაჩეროს ობიექტზე მიმდინარე სამუშაოების წარმოება, რაც არ ჩაითვლება მენარდის მიერ ხელშეკრულების პირობების დარღვევად და შესაბამისად არ წარმოშობს მეორე მხარის (დამკვეთის) სასარგებლოდ რაიმე დამატებითი შესრულების ან/და ზიანის ანაზღაურების ან/და პირგასამტეხლოს გადახდის ვალდებულებას. მხარეები ვადასტურებთ, რომ დამკვეთის მიერ ამ მუხლის შესაბამისად გადახდების განხორციელება მიიჩნევა მხარეთა შორის შეთანხმებულ ვადაში განხორციელებულ ანგარიშსწორებად და არ ჩაითვლება დამკვეთის მიერ ხელშეკრულების პირობების დარღვევად.
4.3.13. სამუშაოების დასრულების შემდეგ მენარდე ვალდებულია წარუდგინოს დამკვეთს საბოლოო მიღება-ჩაბარების აქტი. დამკვეთს აღნიშნული აქტის წარდგენიდან 45 (თხუთმეტი) კალენდარული დღის ვადაში დამკვეთი ამოწმებს ობიექტზე მენარდის მიერ შესრულებულ სამუშაოებს სრულად (მათ შორის შუალედური ფორმა №2-ებით ჩაბარებულ სამუშაოებს) ადასტურებს აქტს, ან ამავე ვადაში წერილობით შეატყობინებს მენარდეს წარმოდგენილი დოკუმენტაციის დამოწმებაზე მოტივირებულ და დასაბუთებულ უარს. დამკვეთის მიერ დაფიქსირებული ხარვეზების არსებობის შემთხვევაში, მენარდეს მიეცემა გონივრული ვადა მათი გამოსასწორებლად, თუმცა არაუმეტეს 15 (თხუთმეტი) კალენდარული დღისა. თუ სამუშაოების შესასრულებლად აუცილებელი გახდება 15 კალენდარულ დღეზე მეტი დრო, დამკვეთი უფლებამოსილია იმოქმედოს ხელშეკრულების 9.2 პუნქტის შესაბამისად

4.4. მენარდის მიერ სამუშაოს შეჩერება
4.4.1. თუ დამკვეთი 4.3.6. მუხლით გათვალისწინებული წესით სამუშაოს მიღებიდან და ფორმა #2-ის დადასტურების შემდგომ - 30 (ოცდაათი) კალენდარული დღის ვადაშიც ვერ უზრუნველყოფს საანგარიშო პერიოდისათვის არსებული დავალიანების სრულად დაფარვას, მენარდე უფლებამოსილია დამკვეთთან შეთანხმების გარეშე შეაჩეროს ობიექტზე მიმდინარე სამუშაოების წარმოება არსებული დავალიანების დაფარვამდე, ან გააგრძელოს სამუშაოების წარმოება საკუთარი შეხედულებისამებრ. მენარდე ვალდებულია, დამკვეთის მიერ დავალიანების დაფარვიდან არაუგვიანეს 5 (ხუთი) სამუშაო დღის ვადაში გააგრძელოს შეჩერებული სამუშაოები და განაახლოს სამუშაოების წარმოების გრაფიკი.
4.4.2. იმ შემთხვევაში, თუ მენარდე არ გამოიყენებს 4.4.1. მუხლში მითითებულ უფლებას ობიექტზე მიმდინარე სამუშაოების შეჩერების თაობაზე და გააგრძელებს სამუშაოების წარმოებას, ხელშეკრულების 9.4. მუხლში მითითებული ვადის - 75 (სამოცდათხუთმეტი) კალენდარული დღიანი ვადის ათვლა დაიწყება სამუშაოების გაგრძელების შემდეგ (ასანაზღაურებელი საანგარიშო პერიოდის მომდევნო საანგარიშო პერიოდში) შესრულებული სამუშაოს დამკვეთის მიერ ხელშეკრულებით დადგენილი წესით მიღების დღიდან.
4.4.3. მხარეები თანხმდებიან, რომ მენარდე სამუშაოების შეჩერების შესახებ (ნებისმიერი მიზეზით) საკუთარ გადაწყვეტილებას დაუყოვნებლივ აცნობებს დამკვეთს, იმ შემთხვევაში, თუ მისგან დამოუკიდებელი რაიმე მიზეზები და გარემოებები საფრთხეს უქმნის ან შეუქმნის მის მიერ ამ ხელშეკრულებით განსაზღვრული მომსახურების განხორციელებას. იმ შემთხვევაში, თუ დამკვეთი დაეთანხმება მენარდის პოზიციას სამუშაოს წარმოების შეუძლებლობის შესახებ, მაშინ მხარეთა მიერ დგება სამუშაოს შესრულების შეუძლებლობის შესახებ ერთობლივი აქტი, რის შედეგადაც, სამუშაოს შესრულების ვადა გადაიწევს პროპორციულად იმ ვადით, რა ვადითაც შეუძლებელი იქნება სამუშაოს შესრულება. ამ წესის დაცვის გარეშე მენარდეს არ აქვს უფლება, სამუშაოს შესრულების ვადის დარღვევის ან/და სამუშაოს ჩამორჩენის მიზეზად მიუთითოს ამავე პუნქტით გათვალისწინებულ გარემოებებზე.

5. მშენებლობის ვადები და პირობები
5.1. მენარდე ვალდებულია ხელშეკრულებით გათვალისწინებული სამუშაოები დაიწყოს ხელშეკრულების დადებისთანავე, აწარმოოს კალენდარული გეგმა-გრაფიკის შესაბამისად და დაასრულოს მხარეთა მიერ წინამდებარე ხელშეკრულებაზე ხელის მოწერიდან ____ (____) კალენდარული დღის ვადაში.
5.1.1. იმ შემთხვევაში, თუ სამუშაოების წარმოება შეუძლებელია ცალკეულ დღეებში სამუშაოების წარმოებისათვის არასათანადო ამინდის (წვიმა, თოვლი, ქარი ან სხვა) არსებობის გამო, სამუშაოს შესრულების ვადა მხარეთა ორმხრივი წერილობითი შეთანხმებით გადაიწევს პროპორციულად, სამუშაოების საწარმოებლად არასათანადო დღეების ოდენობის ვადით. 
5.1.2. თუ ადგილი ექნება არასათანადო ამინდის გამო სამუშაოების წარმოების შეჩერებას, მაშინ მენარდე ვალდებული იქნება, ასეთი შეჩერებიდან - 3 (სამი) კალენდარული დღის ვადაში დამკვეთს აცნობოს/გაუგზავნოს წერილობითი შეტყობინება შეჩერების საფუძვლის მითითებით. იმ შემთხვევაში, თუ დამკვეთი არ დაეთანხმა მენარდის მიერ უამინდობის მიზეზით სამუშაოების შეჩერების საჭიროებას, მაშინ დამკვეთი მიმართავს სსიპ „ლევან სამხარაულის სახელობის სასამართლო ექსპერტიზის ეროვნული ბიუროს“ ან აკრედიტირებულ საექსპერტო დაწესებულებას, ან დამოუკიდებელ ექსპერტს. ექსპერტიზის ხარჯებს აანაზღაურებს მხარე, რომლის პოზიციის საწინააღმდეგო დასკვნასაც გასცემს ექსპერტიზა. თუ დასკვნის საფუძველზე დადგინდება, რომ არსებობდა სამუშაოს გაგრძელების შესაძლებლობა, დამკვეთის მოთხოვნის შემთხვევაში, მენარდეს დაეკისრება ხელშეკრულებით გათვალისწინებული სანქციები. ამასთან, მენარდე ვალდებული იქნება, აუნაზღაუროს დამკვეთს სამუშაოს შეჩერებით გამოწვეული ზიანი (არსებობის შემთხვევაში). იმ შემთხვევაში, თუ დასკვნის საფუძველზე დადგინდება, რომ არსებობდა სამუშაოს გაგრძელების შესაძლებლობა, ასეთ დროს, არ განხორციელდება სამუშაოს შესრულების ხელშეკრულების 5.1. მუხლით გათვალისწინებული ვადის გადაწევა შეჩერებული დღეების პროპორციულად.
5.1.3. მენარდე ვალდებულია, პირველივე საანგარიშო პერიოდში წარდგენილ ფორმა N2-ში ასახოს  მიმდინარე თვეში უამინდობის ან სხვა ობიექტური მიზეზით შეჩერებული სამუშაო დღეების ჯამი და წარუდგინოს დამკვეთს კორექტირებული სამუშაოების წარმოების გრაფიკი (სამუშაოების გადაწევაზე), რომლის წარუდგენლობის შემთხვევაში, ჩამორჩენები გრაფიკში იქნება ხელშეკრულების დარღვევად მიღებული და შესაბამისად დაჯარიმდება მენარდე.
5.1.4. ხელშეკრულებით გათვალისწინებული სამუშაოების დამთავრების ვადა, მხარეთა ორმხრივი წერილობითი შეთანხმებით, ასევე გაიზრდება იმ შემთხვევაში, თუ მენარდის მიერ შესრულდება დამკვეთის მიერ შემოთავაზებული სხვა დამატებითი სამუშაოები, ტექნიკური ან ტექნოლოგიური ცვლილებები, რომლებიც არ არის გათვალისწინებული საპროექტო დოკუმენტაციით და წინამდებარე ხელშეკრულებით. ასეთ შემთხვევაში ვადის გაზრდა მოხდება ამ სამუშაოების შესრულებისათვის დამკვეთსა და მენარდეს შორის წერილობითი შეთანხმებით და რომელიც უნდა აისახოს ხელშეკრულების შესაბამის დანართში.
5.2. თუ მენარდე 4.4.1. მუხლით გათვალისწინებული წესით შეაჩერებს ობიექტზე მიმდინარე სამუშაოებს, ხელშეკრულებით გათვალისწინებული სამუშაოების დამთავრების ვადა მხარეთა ორმხრივი წერილობითი შეთანხმებით გადაიწევა შეჩერებული დღეების პროპორციულად. ამასთან, თუ მენარდე დამკვეთის მიერ დავალიანების გადახდიდან 5 (ხუთი) სამუშაო დღის ვადაში არ განაახლებს სამუშაოების წარმოებას, ხელშეკრულებით გათვალისწინებული სამუშაოების დამთავრების ვადა გადაიწევს მხოლოდ იმ დღეების რაოდენობით, რაც გავიდა მენარდის მიერ სამუშაოს შესრულების შეჩერებიდან დამკვეთის მიერ დავალიანების დაფარვამდე.
5.3. ხელშეკრულებით გათვალისწინებული სამუშაოების დამთავრების ვადა, მხარეთა ორმხრივი წერილობითი შეთანხმებით, ასევე გაიზრდება იმ შემთხვევაში, თუ დამკვეთი ვერ უზრუნველყოფს ამ ხელშეკრულებით მასზე ნაკისრი რომელიმე ისეთი ვალდებულების შესრულებას, რომლის შეუსრულებლობის გამო მენარდე მოკლებული იქნება შესაძლებლობას, აწარმოოს და შეთანხმებულ დროში დაასრულოს სამუშაოები. მენარდე აღნიშნული გარემოების დადგომის შესახებ წერილობით აცნობებს დამკვეთს. ასეთი შეტყობინების არ გაგზავნის შემთხვევაში, მენარდე არ თავისუფლდება ხელშეკრულებით გათვალისწინებული ვალდებულებების შესრულებისგან.
5.4. თუ ადგილი ექნება 5.1.2, 5.1.4, 5.2. და 5.3 მუხლებით გათვალისწინებული გარემოებების გამო სამუშაოების წარმოების შეჩერებას, მაშინ მენარდე ვალდებული იქნება ასეთი შეჩერებიდან - 3 (სამი) კალენდარული დღის ვადაში დამკვეთს აცნობოს/გაუგზავნოს წერილობითი შეტყობინება შეჩერების საფუძვლის მითითებით.
5.5. ხელშეკრულებით განსაზღვრული სამუშაოები ითვლება დასრულებულად და ჩაბარებულად სამუშაოების მიღების შესახებ საბოლოო მიღება-ჩაბარების აქტის (საბოლოო ფორმა N2) ხელშეკრულებით დადგენილი წესით დამკვეთის მიერ ხელმოწერის შემდეგ.
5.6. მენარედე ვალდებულია უზრუნველყოს პირადად და სამშენებლო მოედანზე დასაქმებული პირების მხრიდან მესამე პირთა (მათ შორის: დამკვეთის პოტენციური ან არსებული კლიენტები, მეზობელი ნაკვეთების მესაკუთრეები და ა.შ.) მიმართ ნებისმიერი სახის ინფორმაციის ან დეზინფორმაციის გაუვრცელებლობა, მათ შორის ინფორმაცია მშენებლობის მიმდინარეობაზე, ვადებზე, მასალებზე და ა.შ.


6.   მასალების შეძენა
6.1. დამკვეთი ქვაბულის მოწყობის სამუშაოების წარმოების დროს განახორციელებს შემდეგი მასალების (შემდგომში „მასალა“) შეძენას (დანართის სახით დაერთვება ხელშეკრულებას მათი არსებობის შემთხვევაში). 
6.2. წინამდებარე ხელშეკრულების 6.1. მუხლით განსაზღვრული მასალის სახეობა და ხარისხი უნდა შეესაბამებოდეს საპროექტო დოკუმენტაციით განსაზღვრულ სახეობას და საქართველოში მოქმედი ნორმებით გათვალისწინებულ ასეთი სახეობის მასალაზე არსებულ ხარისხობრივ მოთხოვნებს და სტანდარტებს.
6.3. წინამდებარე ხელშეკრულების 6.1. მუხლით განსაზღვრული მასალის ხარისხის ნაკლთან დაკავშირებით შეტყობინების ვალდებულება სრულად ეკისრება მენარდეს.
6.4. ხელშეკრულების სხვა დანართებთან ერთად მენარდე ვალდებულია წარმოადგინოს შესასყიდი ძირითადი მასალების წარმოშობისა და ხარისხის სერთიფიკატები, რომელთა მონაცემები უნდა შეესაბამებოდეს საქართველოში მოქმედ სტანდარტებს.
6.5. მენარდე ვალდებულია დადგენილი წესით აკონტროლოს ბეტონის ხარისხი, კერძოდ: უზრუნველყოს სამშენებლო მოედანზე მიწოდებული ბეტონის ყოველი პარტიიდან (ერთ ჯერზე მოწოდებული პროდუქციის მოცულობიდან) მომწოდებლის მიერ შესაბამისი რაოდენობის სინჯების აღება (არანაკლებ 2 ცალი).
6.5.1. მენარდე ვალდებულია ყოველ ჯერზე, წინასწარ, ერთი თვით ადრე წარუდგინოს დამკვეთს ბეტონის ჩასხმების 1 (ერთი) თვიანი გრაფიკი (ჩასხმის დაწყების დღისა და დროის/საათის მითითებით).
6.6. მხარეები თანხმდებიან, რომ ყოველ ცალკეულ საანგარიშო პერიოდში დამკვეთის მიერ შესყიდული მასალების (მათი არსებობის შემთხვევაში) სახარჯთაღრიცხვო ღირებულებები (დარიცხვების გარეშე) გამოაკლდება სამუშაოს ეტაპის ფორმა #2-ით განსაზღვრულ მენარდის მიერ შესრულებული სამუშაოს ღირებულებას.
6.7. მხარეები თანხმდებიან მასზედ, რომ თუ წინამდებარე ხელშეკრულებით სხვა რამ არ არის გათვალისწინებული და იმ შემთხვევაში, თუ ამ  ხელშეკრულებით განსაზღვრული სამუშაოების რომელიმე ნაწილს დამკვეთი ასრულებს თავად ან/და მესამე პირების მეშვეობით, შესაბამისად აღნიშნული სამუშაოების შესასრულებლად საჭირო მასალების შეძენას ახორციელებს თავად დამკვეთი, შესაბამისად, დამკვეთის მოწოდებული მასალის და მის მიერ შესრულებული სამუშაოს ხარისხთან დაკავშირებით პასუხისმგებლობა ეკისრება დამკვეთს (ასეთის არსებობის შემთხვევაში), გარდა ხელშეკრულების  6.3. მუხლით განსაზღვრული პირობისა. დამკვეთი თვითონ გამოვა მოპასუხედ და აგებს პასუხს ყველა ისეთ შემთხვევაში, როდესაც ნებისმიერი მესამე პირი წამოაყენებს რაიმე მოთხოვნას ან/და პრეტენზიას დამკვეთის მიერ შესრულებული სამუშაოების ხარისთან დაკავშირებით ან/და მისგან გამომდინარე.
6.8. ხელშეკრულების 6.6. მუხლით განსაზღვრულ შემთხვევაში, დამკვეთი გააფორმებს ხელშეკრულებას მის (დამკვეთის) მიერ გამოცხადებულ ტენდერში გამარჯვებულად გამოვლენილ შესაბამისი აქტივის/მომსახურების მიმწოდებელთან ტენდერის პირობების გათვალისწინებით.
 ა) დამკვეთი განახორციელებს მიმწოდებლისათვის აღნიშნული ხელშეკრულებით გათვალისწინებული აქტივის/მომსახურების ღირებულების გადახდას. ხოლო იმ შემთხვევაში, თუ წინამდებარე ხელშეკრულებაზე თანდართული ხარჯთაღრიცხვით გათვალისწინებული იყო 6.6 პუნქტში ჩამოთვლილი რომელიმე აქტივი/მომსახურება, დამკვეთის მიერ აღნიშნული აქტივის/მომსახურების მიმწოდებლისათვის გადახდილი თანხები გამოაკლდება სამუშაოს ეტაპის ფორმა N2-ით განსაზღვრულ მენარდის მიერ შესრულებული სამუშაოს ღირებულებას და შესაბამისად შეამცირებს საერთო ღირებულებას;
ბ) მიმწოდებლის მიერ ამ მუხლით გათვალისწინებული აქტივის/მომსახურების შესყიდვის ხელშეკრულების პირობების დარღვევაზე საჯარიმო სანქციების/ზიანის ანაზღაურების მოთხოვნის უფლება გააჩნია დამკვეთს და იგი შემსრულებელთან/მიმწოდებელთან რაიმე დამატებითი შეთანხმების გარეშე, აღნიშნული   აქტივის/მომსახურების შესყიდვის ხელშეკრულების ძალით, უფლებამოსილია მოითხოვოს მიმწოდებლისგან ჯარიმის/პირგასამტეხლოს თანხის უშუალოდ მისთვის (დამკვეთისათვის) გადახდა;
გ) მენარდე პასუხისმგებელი იქნება ლოჯისტიკაზე, აგრეთვე ობიექტისა და მიმწოდებლის მიერ ობიექტზე მიწოდებული/დასაწყობებული აქტივის/მომსახურების დაცვაზე და აღნიშნულისათვის იგი ანაზღაურების სახით მიიღებს დამკვეთისაგან ამ მუხლით გათვალისწინებული აქტივის/მომსახურების შესყიდვის ხელშეკრულებით გათვალისწინებული აქტივის/მომსახურების ღირებულების/ფასის - 1 (ერთი) %-ს  და მოგების - 1 (ერთი)%-ს.
დ) მენარდე სრულად იქნება პასუხისმგებელი აღნიშნული აქტივის/მომსახურების შესყიდვის ხელშეკრულებით გათვალისწინებულ აქტივის/მომსახურების მიმწოდებლისთვის მიყენებულ ნებისმიერ ზიანზე, რომელიც გამოწვეული იქნება მენარდის მიერ წინამდებარე ხელშეკრულებით ნაკისრი ვალდებულებების (მათ შორის, აღნიშნული ხელშეკრულების 3.3.8 მუხლის ან/და 6.7. მუხლის „გ“ ქვეპუნქტით გათვალისწინებული დაცვის ვალდებულების) შეუსრულებლობით/არაჯეროვნად შესრულებით და ამდენად, ზიანის შემთხვევაში, მიმწოდებლის მოთხოვნის არსებობისას, მიმწოდებელი ანაზღაურების მოთხოვნას წაუყენებს უშუალოდ შემსრულებელს და არა დამკვეთს, რაზეც შემსრულებელი წინასწარ, ამ ხელშეკრულებაზე ხელმოწერით, აცხადებს თანხმობას.


7. შესრულებული სამუშაოების ხარისხი
7.1. მენარდე ვალდებულია დამკვეთს ჩააბაროს ნივთობრივად და უფლებრივად უნაკლო ნივთი (დაკისრებული ვალდებულება).
7.2. შესასრულებელი სამუშაო ნივთობრივად უნაკლოა, თუ იგი შესრულებულია ხარჯთაღრიცხვისა და საპროექტო დოკუმენტაციის შესაბამისად და შესრულებული სამუშაო შეესაბამება საქართველოს მოქმედი კანონმდებლობით გათვალისწინებულ სამშენებლო ნორმებს.
7.3. ქვაბულის მოწყობის სამუშაოების ხარისხზე პასუხისმგებლობა სრულად ეკისრება მენარდეს. მენარდის მიერ შესრულებული ქვაბულის მოწყობის სამუშაოებზე, სამუშაოების დასრულების მომენტიდან ვრცელდება საგარანტიო ვადა, რომელიც შეადგენს 50 (ორმოცდაათი) წელს, თუ საქართველოს კანონმდებლობით უფრო მეტი ვადა არ იქნება გათვალისწინებული. ამ უკანასკნელ შემთხვევაში იმოქმედებს საქართველოს კანონმდებლობით განსაზღვრული საგარანტიო ვადა. საგარანტიო ვადა ვრცელდება მხოლოდ ქვაბულის და მონტაჟის ხარისხზე, მათ მდგრადობასა და სიმყარეზე. ყოველგვარი გაურკვევლობის თავიდან ასაცილებლად, მხარეები ადასტურებენ, რომ საგარანტიო ვადა ვრცელდება მენარდის მიერ სამუშაოს სრულად/ნაწილობრივ შესრულების შედეგად დამდგარ ნებისმიერ ზიანზე ან/და ზარალზე, მათ შორის ქვაბულის სიმყარის, მდგრადობის, ფარული ნაკლის ან სხვა ხარვეზის გამო დამდგარ ზიანზე ან/და ზარალზე, მათ შორის მესამე პირისათვის მიყენებულ ზიანზე/ზარალზე.
7.4. ამასთან, თუ შესრულებული სამუშაოს ნაკლი გამოწვეულია საპროექტო დოკუმენტაციის ხარვეზით და დადგინდა, რომ მენარდის სამუშაოები შესრულებულია სწორედ აღნიშნული დოკუმენტაციის შესაბამისად, ასეთ შემთხვევაში მენარდე არ იქნება პასუხისმგებელი აღნიშნულ ნაკლზე, ხარვეზზე და მისით გამოწვეულ ნებისმიერ ზიანზე ან/და ზარალზე. დამკვეთს უფლება აქვს, მშენებლობის ყველა ეტაპზე შეამოწმოს მშენებლობის ხარისხი და მოითხოვოს მისი გაუმჯობესება, თუ იგი არ შეესაბამება საპროექტო დოკუმენტაციას. ამასთან, მენარდის მიერ ხარვეზ(ებ)ის გამოსწორება უნდა მოხდეს დამკვეთის მოთხოვნიდან გონივრულ ვადაში ან დამკვეთთან წინასწარ შეთანხმებულ ვადაში. ამასთან, იმ შემთხვევაში თუ მხარეები ვერ შეთანხმდებიან ხარვეზ(ებ)ის გამოსწორების ვადაზე, ხარვეზ(ებ)ის გამოსწორებისათვის საჭირო ვადა დგინდება სსიპ „ლევან სამხარაულის სახელობის სასამართლო ექსპერტიზის ეროვნული ბიუროს“ ან აკრედიტირებული საექსპერტო დაწესებულების, ან დამოუკიდებელი ექსპერტის მიერ აღნიშნულ საკითხზე გაცემული დასკვნით.
7.5. მხარეები ადასტურებენ, რომ ხელშეკრულებით გათვალისწინებული შემთხვევის დროს, როდესაც მხარეები ექსპერტიზისათვის მიმართავენ სსიპ „ლევან სამხარაულის სახელობის სასამართლო ექსპერტიზის ეროვნული ბიუროს“ ან აკრედიტირებული საექსპერტო დაწესებულებას, ან დამოუკიდებელი ექსპერტს,  ექსპერტიზის ხარჯების ანაზღაურების ვალდებულება წარმოეშობა იმ მხარეს, რომლის პოზიციის საწინააღმდეგო დასკვნასაც გასცემს ექსპერტიზა.
7.6. თუ დამკვეთისათვის შესრულებული სამუშაოების ნაკლი ცნობილია და იგი მაინც მიიღებს მას პრეტენზიის განუცხადებლად, მაშინ დამკვეთს არ წარმოეშობა მოთხოვნის უფლება ამ ნაკლის გამო.
7.7. სამუშაოების შესრულების დროს მენარდის მხრიდან უნდა იქნეს დაცული СП 70.13330.2012-ში  და СП 45.13330-ში არსებული მოთხოვნები.
7.8. მენარდე ვალდებულია, დამკვეთს წარუდგინოს მის მიერ დაგეგმილი ქვაბულის სამუშაოების წარმოების მეთოდოლოგია, მშენებლობის ან კონკრეტული პროცესის წარმოების დაწყებამდე, დამკვეთის მოთხოვნის შესაბამისად.

8. ხელშეკრულების შეწყვეტის საფუძველი
8.1. დამკვეთი უფლებამოსილია, ხელშეკრულებით გათვალისწინებული სამუშაოების დამთავრებამდე მენარდისთვის წინასწარ, ხელეშკრულების შეწყვეტამდე 30 (ოცდაათი) კალენდარული დღით ადრე, წერილობითი შეტყობინების გაგზავნით შეწყვიტოს ხელშეკრულება. ასეთ შემთხვევაში, დამკვეთი ვალდებულია აუნაზღაუროს მენარდეს ობიექტზე მენარდის მიერ ფაქტობრივად შესრულებული სამუშაოების მთლიანი ღირებულება, მათ შორის, ხარჯთაღრიცხვით გათვალისწინებული სამუშაოს შესასრულებლად მენარდის მიერ შესყიდული ან/და ავანსირებული ისეთი მასალების ღირებულება, რომლებიც განკუთვნილია კონკრეტულად წინამდებარე ხელშეკრულებით განსაზღვრული სამუშაოს შესასრულებლად და რომელთა გამოყენებაც ხელშეკრულების შეწყვეტის მომენტისთვის ჯერ არ მომხდარა (მენარდის მიერ დამკვეთისათვის  შესყიდული ან/და ავანსირებული მასალების შესყიდვის დამადასტურებელი შესაბამისი დოკუმენტ(ებ)ის წარდგენის საფუძველზე). დამკვეთის მიერ ანაზღაურებული მენარდის მიერ სამუშაოს შესრულებისათვის შესყიდული ან/და ავანსირებული მასალები გადაეცემა დამკვეთს და მათზე წარმოიშობა დამკვეთის საკუთრების უფლება. 
8.2. თუ მენარდე დაარღვევს სამუშაოების შესრულებისათვის კალენდარული გეგმა-გრაფიკით დადგენილ ვადებს, ასეთ შემთხვევაში, მენარდე ვალდებულია არაუმეტეს - 30 (ოცდაათი) კალდენარულ დღის ვადაში განახორციელოს ვადის დარღვევით შესრულებული სამუშაოს შესრულება იმგვარად, რომ არ დაირღვეს კალენდარული გეგმა-გრაფიკით განსაზღვრული სხვა/მომდევნო სამუშაოების შესრულების ვადა. ამასთან, მენარდე ამ პუნქტით განსაზღვრული გარემოების დადგომიდან, არაუმეტეს - 10 (ათი) კალენდარული დღის ვადაში, დამკვეთს წარუდგენს და დამკვეთთან შეათანხმებს სამუშაოების ახალ კალენდარულ გეგმა-გრაფიკს, იმგვარად, რომ ახალი კალენდარული გეგმა-გრაფიკით არ უნდა იცვლებოდეს სამუშაოს სრულად შესრულებისათვის (სამუშაოს დასრულებისთვის) ხელშეკრულების 5.1. მუხლით განსაზღვრული ვადა. ამასთან, დამკვეთი უფლებამოსილია გამოიყენოს წინამდებარე ხელშეკრულების 9.2.  მუხლით გათვალისწინებული უფლებამოსილება.
8.3. თუ მენარდე დაარღვევს 8.2. მუხლით განსაზღვრულ ვალდებულებას ან/და დამკვეთი არ დაეთანხმება მის მიერ დამკვეთისათვის წარდგენილ სამუშაოების ახალ კალენდარული გეგმა-გრაფიკს, ან/და მენარდე გადააცილებს სამუშაოს დასრულებისთვის ხელშეკრულების 5.1. მუხლით გათვალისწინებულ ვადას, ასეთ დროს, დამკვეთი უფლებამოსილი იქნება, შეწყვიტოს წინამდებარე ხელშეკრულება, ხოლო მენარდის მიერ დამკვეთის სასარგებლოდ გადასახდელი ჯარიმის ოდენობა განისაზღვრება - სახელშეკრულებო ღირებულების 10%-ით.
8.4. თუ დამკვეთი შესრულებული სამუშაოების (ეტაპის) მიღებიდან - 75 (სამოცდათხუტმეტი) კალენდარული დღის განმავლობაშიც ვერ უზრუნველყოფს საანგარიშო პერიოდისათვის არსებული დავალიანების დაფარვას, მენარდე უფლებამოსილია, დამკვეთისათვის წერილობითი შეტყობინების მიღებიდან - 15 (თხუთმეტი) კალენდარული დღის გასვლის შემდეგ ცალმხრივად შეწყვიტოს ხელშეკრულება. ასეთ შემთხვევაში, დამკვეთი ვალდებულია აუნაზღაუროს მენარდეს ობიექტზე მენარდის მიერ ფაქტობრივად შესრულებული სამუშაოების მთლიანი ღირებულება, მათ შორის, ხარჯთაღრიცხვით გათვალისწინებული  სამუშაოს შესასრულებლად მენარდის მიერ შესყიდული ან/და ავანსირებული ისეთი მასალების ღირებულება, რომლებიც განკუთვნილია კონკრეტულად წინამდებარე ხელშეკრულებით განსაზღვრული სამუშაოს შესასრულებლად და რომელთა გამოყენებაც ხელშეკრულების შეწყვეტის მომენტისთვის ჯერ არ მომხდარა (მენარდის მიერ დამკვეთისათვის  შესყიდული ან/და ავანსირებული  მასალების შესყიდვის დამადასტურებელი შესაბამისი დოკუმენტ(ებ)ის წარდგენის საფუძველზე). დამკვეთის მიერ ასეთი ანაზღაურება უნდა განხორციელდეს ხელშეკრულების შეწყვეტიდან - 20 (ოცი) სამუშაო დღის ვადაში. დამკვეთის მიერ ანაზღაურებული მენარდის მიერ სამუშაოს შესრულებისათვის შესყიდული ან/და ავანსირებული მასალები გადაეცემა დამკვეთს და მათზე წარმოიშობა დამკვეთის საკუთრების უფლება.
8.5. იმ შემთხვევაში, თუ მენარდე უწყვეტად შეაჩერებს სამუშაოებს, მათ შორის, თუკი იმ დროისათვის შესასრულებელ სამუშაოებს ახორციელებს არასაკმარისი მუშახელით, 15 (თხუთმეტი) კალენდარულ დღეზე მეტი ვადით, გარდა იმ შემთხვევისა, თუ აღნიშნული გამოწვეულია დამკვეთის მხრიდან წინამდებარე ხელშეკრულებით ნაკისრი ვალდებულებების დარღვევით, ან ხელშეკრულების მე–10 მუხლით (ფორს–მაჟორი) გათვალისწინებული გარემოებებით, ასეთ დროს, დამკვეთი უფლებამოსილია, შეწყვიტოს ხელშეკრულება, ხოლო მენარდე,  დამკვეთის მოთხოვნის შემთხვევაში, ვალდებული იქნება, გადაუხადოს დამკვეთს ჯარიმა საერთო ღირებულების 10 (ათი) %-ის ოდენობით. იგივე წესი ვრცელდება იმ შემთხვევაშიც, თუ მენარდე შეწყვეტს ხელშეკრულებას აღნიშნულის თაობაზე დამკვეთისათვის წერილობითი შეტყობინების გაგზავნით, თუ შეწყვეტა არ არის გამოწვეული დამკვეთის მხრიდან წინამდებარე ხელშეკრულებით ნაკისრი ვალდებულებების დარღვევით.
8.6. დამკვეთი უფლებამოსილია მოსთხოვოს მენარდეს, შეაჩეროს სამუშაოები არაუმეტეს 45 (ორმოცდახუთი) კალენდარული დღით მთლიანი სახელშეკრულებო ვადის განმავლობაში. ამ პერიოდის განმავლობაში, დამკვეთი ვალდებულია, მენარდეს აუნაზღაუროს ობიექტზე გაწეული ხარჯი (კოშკურა ამწე, კომუნალური გადასახადები, ობიექტის დაცვის გადასახადები). ყოველგვარი ეჭვის გამორიცხვის მიზნით, აღნიშნული პირობა არ ეხება ხელშეკრულებით გათვალისწინებული სხვა საფუძვლებით სამუშაოების შეჩერებას/შეჩერების მოთხოვნას და აღნიშნული გულისხმობს მხოლოდ ისეთ შემთხვევებს, როცა დამკვეთი დაუსაბუთებლად ან/და უმიზეზოდ წერილობითი შეტყობინების საფუძველზე მოსთხოვს მენარდეს სამუშაოების შეჩერებას.

9.  მხარეთა პასუხისმგებლობა
9.1. წინამდებარე ხელშეკრულების პირობების დარღვევის ან/და ზიანის მიყენებისთვის მხარეები პასუხს აგებენ საქართველოში მოქმედი კანონმდებლობის მიხედვით და წინამდებარე ხელშეკრულებით განსაზღვრული პირობებით.
9.2. მენარდის მიერ ხელშეკრულებით გათვალისწინებული რომელიმე ვალდებულების სრულად/ნაწილობრივ შეუსრულებლობის ან/და არაჯეროვნად/არასათანადოდ შესრულების ან/და ხელშეკრულებით დადგენილ ვადაში შეუსრულებლობის ან/და მენარდის მიერ შესასრულებელი სამუშაოების თითოეული ეტაპის/ეტაპების ჩაბარების ვადის/ვადების ან/და სამუშაოთა წარმოების კალენდარული გეგმა-გრაფიკით განსაზღვრული რომელიმე ვადის დარღვევის შემთხვევაში,  დამკვეთი უფლებამოსილია დააკისროს მენარდეს პირგასამტეხლო ყოველი ვადაგადაცილებული დღისათვის დარჩენილი სამუშაოების ღირებულებიდან 0,2% ოდნეობით.
9.3. მხოლოდ იმ შემთხვევაში, თუ აღნიშნულის თაობაზე მხარეები ერთობლივად წერილობით შეთანხმდებიან, ხელშეკრულებით გათვალისწინებული სამუშაოების მთლიანად და ან თითოეული კალენდარული გეგმა-გრაფიკით განსაზღვრული ეტაპის დასრულების ვადა არ ჩაითვლება დარღვეულად და შესაბამისად სამუშაოს შესრულების ვადა გადაიწევს არაუმეტეს დარღვეული ვადის პროპორციულად, თუ ადგილი აქვს ერთ-ერთ შემდეგ შემთხვევას:
· დამკვეთის მიერ წინამდებარე ხელშეკრულებით გათვალისწინებულ ვადებში ანაზღაურების გადაუხდელობის შემთხვევა;
· ხელშეკრულებით გათვალისწინებული სამუშაოების განხორციელებისთვის დამკვეთის მიერ მენარდისათვის იმ აუცილებელი ნებართვების გადაუცემლობის ან/და დამკვეთის მიერ იმ ნებართვის მოპოვებისთვის აუცილებელი პროცედურების განუხორციელებლობა, რომელიც, ხელშეკრულების შესაბამისად ეკისრება დამკვეთს;
· დამკვეთის მიერ სამუშაოების შესასრულებლად საჭირო საპროექტო დოკუმენტაციის მენარდისთვის მიუწოდებლობის შემთხვევა ან/და დოკუმენტაციაში შეუსაბამობის გამოუსწორებლობის შემთხვევა; 
· დამკვეთის მიერ წინამდებარე ხელშეკრულებით გათვალისწინებული მასალების დროულად, არასრულად მიწოდების, მიუწოდებლობის ან/და შეუსაბამო ხარისხის მასალის მიწოდების შემთხვევა, რაც იწვევს ხელშეკრულებით გათვალისწინებული სამუშაოების შესრულების ვადის გადაწევას. 
· წინამდებარე ხელშეკრულებით გათვალისწინებულ ვადებში დამკვეთის მიერ სამუშაოების შემაფერხებელი ან ნებისმიერი შეტყობინების განუხორციელებლობის შემთხვევა, რაც იწვევს შესასრულებელი სამუშაოების ვადების შეფერხებას;
· ხელშეკრულების 5.1.3, 5.2 და 5.3. მუხლებით განსაზღვრული შემთხვევები.
9.4. იმ შემთხვევაში, თუ დამკვეთის მიერ მოხდება ხელშეკრულებით გათვალისწინებული თანხის გადახდის ვადების დარღვევა, მენარდე უფლებამოსილია, დამკვეთს დააკისროს ჯარიმა, იმ დროისათვის გადასახდელი ღირებულების 0.1%-ის ოდენობით ყოველ ვადაგადაცილებულ დღეზე. ამასთანავე, თუ თანხის გადახდის ვადა ჯამურად გადააჭარბებს - 75 (სამოცდათხუთმეტი) კალენდარულ დღეს, მენარდე უფლებამოსილია შეწყვიტოს ხელშეკრულება ცალმხრივად. ასეთ შემთხვევაში, დამკვეთი აუნაზღაურებს მენარდეს ობიექტზე მენარდის მიერ ფაქტობრივად შესრულებული სამუშაოების მთლიან ღირებულებას, მათ შორის, ხარჯთაღრიცხვით გათვალისწინებული სამუშაოს შესასრულებლად  მენარდის მიერ შესყიდული ან/და ავანსირებული ისეთი მასალების ღირებულება, რომლებიც განკუთვნილია კონკრეტულად წინამდებარე ხელშეკრულებით განსაზღვრული სამუშაოს შესასრულებლად და რომელთა გამოყენებაც ხელშეკრულების შეწყვეტის მომენტისთვის ჯერ არ მომხდარა (მენარდის მიერ დამკვეთისათვის შესყიდული ან/და ავანსირებული მასალების შესყიდვის დამადატურებელი შესაბამისი დოკუმენტ(ებ)ის წარდგენის საფუძველზე). დამკვეთის მიერ ასეთი ანაზღაურება უნდა განხორციელდეს ხელშეკრულების შეწყვეტიდან - 20 (ოცი) სამუშაო დღის ვადაში. დამკვეთის მიერ ანაზღაურებული მენარდის მიერ სამუშაოს შესრულებისათვის შესყიდული ან/და ავანსირებული მასალები გადაეცემა დამკვეთს და მათზე წარმოიშობა დამკვეთის საკუთრების უფლება.
9.4.1. მენარდე ვალდებულია, აარიდოს დამკვეთს და თავის თავზე იკისროს მენარდის მიერ სამუშაოს შესრულების დროს/შედეგად დამდგარი ზიანი, მათ შორის, ქონებისა და ჯანმრთელობის დაზიანებით ან/და სიცოცხლის მოსპობით გამოწვეული ზიანი, ასევე ისეთი ზიანი, რომელიც დადგა მენარდის მიერ წინამდებარე ხელშეკრულებით ნაკისრი ვალდებულებების დარღვევის შედეგად, მათ შორის  შესაბამისი სახელმწიფო ორგანოების/ზედამხედველობის სამსახურების (მაგ: მუნიციპალური ინსპექციის, შრომის ინსპექციის სამსახური, საგამოძიებო ორგანოების) მოთხოვნის საფუძველზე, ან/და აღნიშნული დადასტურდება სსიპ „ლევან სამხარაულის სახელობის სასამართლო ექსპერტიზის  ეროვნული ბიუროს“, ან/და შესაბამისი აკრედიტირებული  საექსპერტო დაწესებულების ან/და დამოუკიდებელი ექსპერტის მიერ, აღნიშნულ საკითხზე გაცემული ექსპერტიზის დასკვნით. დამკვეთი უფლებამოსილია თავად განახორციელოს წინამდებარე მუხლით გათვალისწინებული ზიანის ანაზღაურება (მათ შორის ჯარიმა/საურავის გადახდა), რა შემთხვევაშიც დამკვეთს შეუძლია მენარდის სასარგებლოდ გადასახდელი თანხებიდან ჩამოაჭრას მას შესაბამისი თანხები 10 (ათი) კალედნარული დღის გასვლის შემდეგ (დამკვეთის მიერ ანაზღაურებეული ზიანის ოდენობით), ხოლო თუ ასეთი თანხები საკმარისი არ იქნება აღნიშნული ზიანის დასაფარად, მენარდე ვალდებულია სრულად აუნაზღაუროს დამკვეთს შესაბამისი თანხა. თუ დამკვეთის მხრიდან ანაზღაურებული იქნება წინამდებარე მუხლით გათვალისწინებული ზიანი (მათ შორის ჯარიმა/საურავი), დამკვეთს უფლება ექნება, რეგრესის წესით მოსთხოვოს მენარდეს მის მიერ ანაზღაურებული თანხის გადახდა.  
9.5. იმ შემთხვევაში, თუ მენარდის მიერ სამუშაოების შესრულებისას, საჭირო გახდა ობიექტის საზღვრებს (ე.წ. წითელი ხაზები) გარეთ სამუშაოების განხორციელება, ინფორმაციის/დოკუმენტაციის მოპოვების და სამუშაოების შესრულების ვალდებულება ეკისრება მენარდეს, დამკვეთის ხარჯით. დამდგარი ზიანის შემთხვევაში, მენარდე ვალდებულია, სრულად აუნაზღაუროს დამკვეთს მიყენებული ზიანი. ამასთან ერთად მენარდემ დამკვეთს წერილობით უნდა დაუსაბუთოს წითელი ხაზების გარეთ სამუშაოების წარმოების აუცილებლობის საკითხი.
9.6. ნებისმიერ შემთხვევაში, როდესაც მენარდე და დამკვეთი თანხმდებიან ვადების გაზრდაზე ნებისმიერი მიზეზით, მენარდე ვალდებულია არაუმეტეს 10 (ათი) სამუშაო დღის ვადაში განაახლოს მთლიანი გრაფიკი და წარუდგინოს დამკვეთს ხელმოსაწერად და/ან მიმართოს წერილობით 5 (ხუთი) სამუშაო დღის ვადაში, რომ აღნიშნული მთლიანი გრაფიკის დაკორექტირებისთვის დამატებით ესაჭიროება ვადა, რომელიც ჯამში არ უნდა აღემატებოდეს 5 (ხუთი) სამუშაო დღეს.
9.7. მენარდის მიერ ხელშეკრულების 3.3.13. მუხლით გათვალისწინებული ვალდებულების დარღვევის შემთხვევაში, დამკვეთი უფლებამოსილია დააკისროს მენარდეს ჯარიმა - 1000 (ათასი) ლარის ოდენობით. ამასთან, დამკვეთი უფლებამოსილია აღნიშნული ჯარიმა გამოქვითოს მენარდისათვის გადასახდელი ღირებულებიდან.
9.8. გარდა წინამდებარე ხელშეკრულების 9.9 მუხლით გათვალისწინებული შემთხვევისა, მენარდის მხრიდან შრომის უსაფრთხოების წესების დარღვევის პირველ შემთხვევა იწვევს მის დაჯარიმებას - 500 (ხუთასი) ლარის ოდენობით, ხოლო მენარდის მხრიდან მეორე და ყოველი შემდგომი დარღვევა იწვევს მის დაჯარიმებას - 1 000 (ათასი) ლარის ოდენობით. 
9.9. მენარდის მხრიდან შრომის უსაფრთხოების წესების ისეთი დარღვევა, როგორიცაა უსაფრთხოების ქამრის გარეშე პერსონალის გადაადგილება, პირველ შემთხვევაზე იწვევს მენარდის დაჯარიმებას - 1 000 (ათასი) ლარის ოდენობით, ხოლო მენარდის მხრიდან მეორე და ყოველი შემდგომი დარღვევა, იწვევს მის დაჯარიმებას - 2 000 (ორი ათასი) ლარის ოდენობით.
9.10. ამ მუხლის მიზნებისათვის მხარეები განიხილავენ შრომის უსაფრთხოების წესების დარღვევას შემდეგ საკითხებთან დაკავშირებით:
- უსაფრთხოების ქამარი;
- უსაფრთხოების ქუდი (ჩაფხუტი); 
- პირადი დაცვის აღჭურვილობა;
- გაუმართავი ხელსაწყოები;
- მანქანა-დანადგარები;
- დროებითი დამხმარე საშუალებები;
- ელექტრო უსაფრთხოება;
- სახანძრო უსაფრთხოება;
- საევაკუაციო გეგმა;
- სიმაღლეზე მუშაობა,
- დახურული სივრცეები;
- მტვრისგან დამცავი ბადეები;
- უსაფრთხოების ბადეები.
დამკვეთი ამ მუხლში მოცემული ჩამონათვლიდან თითოეულის დარღვევის შემთხვევაში განახორციელებს მენარდის დაჯარიმებას. იმ შემთხვევაში, თუ კალენდარული თვის განმავლობაში მენარდის მხრიდან ადგილი ექნება შრომის უსაფრთხოების წესების 10-ჯერ (ათი) და მეტჯერ დარღვევას, დამკვეთი უფლებამოსილი იქნება, მოითხოვოს წინამდებარე ხელშეკრულების შეწყვეტა და უფლებამოსილია დააკისროს მენარდეს ჯარიმა საერთო ღირებულების - 10 (ათი) %-ის ოდენობით.  ასეთ შემთხვევაში, დამკვეთი აუნაზღაურებს მენარდეს ობიექტზე მენარდის მიერ ფაქტობრივად შესრულებული სამუშაოების მთლიან ღირებულებას მათ შორის, ხარჯთაღრიცხვით გათვალისწინებული სამუშაოს შესასრულებლად მენარდის მიერ შესყიდული ან/და ავანსირებული ისეთი მასალების ღირებულება, რომლებიც განკუთვნილია კონკრეტულად წინამდებარე ხელშეკრულებით განსაზღვრული სამუშაოს შესასრულებლად და რომელთა გამოყენებაც ხელშეკრულების შეწყვეტის მომენტისთვის ჯერ არ მომხდარა (მენარდის მიერ დამკვეთისათვის  შესყიდული ან/და ავანსირებული მასალების შესყიდვის დამადატურებელი შესაბამისი დოკუმენტ(ებ)ის წარდგენის საფუძველზე). დამკვეთის მიერ ასეთი ანაზღაურება უნდა განხორციელდეს ხელშეკრულების შეწყვეტიდან - 20 (ოცი) სამუშაო დღის ვადაში, იმ პირობით რომ მენარდეს დამკვეთისათვის გადახდილი ექნება ამ მუხლით (9.10) გათვალისწინებული ჯარიმა. დამკვეთის მიერ ანაზღაურებული მენარდის მიერ სამუშაოს შესრულებისათვის შესყიდული ან/და ავანსირებული მასალები გადაეცემა დამკვეთს და მათზე წარმოიშობა დამკვეთის საკუთრების უფლება.
9.11. წინამდებარე ხელშეკრულების 3.3.19. მუხლით გათვალისწინებული ვალდებულების დარღვევის თითოეულ ფაქტზე მენარდეს დაეკისრება ჯარიმა - 1 000 (ათასი) ლარის ოდენობით.
9.12. მენარდის მიერ ამ მუხლით განსაზღვრული საჯარიმო სანქციების გადახდას მენარდე განახორციელებს უშუალოდ დამკვეთისათვის და აღნიშნული საჯარიმო სანქციების გადახდა არ ათავისუფლებს მას ადმინისტრაციული ორგანოს მიერ დაკისრებული (მათ შორის, მენარდის მიერ ქმედებაზე/სამუშაოზე დამკვეთისათვის დაკისრებული) საჯარიმო სანქციების გადახდის ვალდებულებისაგან.
9.13. იმ შემთხევაში, თუ მენარდე დაარღვევს ხელშეკრულების 3.3.16. და 3.3.17 პუნქტებით გათვალისწინებულ ვალდებულებებს, ან/და სამუშაოები იქნება საქართველოში მოქმედ კანონმდებლობასთან (СП 70.13330.2012, СП 45.13330)  შეუსაბამო, ასეთ დროს, მენარდე ვალდებულია, საკუთარი ხარჯით (დამკვეთისაგან ყოველგვარი ანაზღაურების მოთხოვნის გარეშე), დამკვეთის მიერ განსაზღვრულ გონივრულ ვადაში, დამკვეთის მითითების შესაბამისად განახორციელოს კონსტრუქციული ელემენტების საპროექტო დოკუმენტაციასთან შესაბამისობაში მოყვანა, ან/და საჭიროების შემთხვევაში საკუთარი ხარჯით განახორციელოს ნაკლის მქონე/ხელშეკრულებით პირობებთან შეუსაბამო კონსტრუქციული ელემენტების დემონტაჟი და ხელახლა მოწყობა/მონტაჟი. ამასთან, მხარეები ვადასტურებთ, რომ ასეთ დროს, დამკვეთი საკუთარი შეხედულებისამებრ სრულად თავისუფლდება მენარდისათვის ამ პუნქტით განსაზრული ნაკლის მქონე სამუშაოს ანაზღაურების ვალდებულებისაგან და უფლებამოსილია დააკისროს მენარდეს ხელშეკრულებით განსაზღვრული პასუხისმგებლობები, სრული ოდენობით.
9.14. პროცესში ნებისმიერი ადმინისტრაციული ორგანოს მხრიდან დამკვეთის მიმართ ადმინისტრაციული სახდელის (ჯარიმა საურავი) დაკისრების შემთხვევაში უსაფრთხოების, შრომის უსაფრთხოების, საგზაო, სატრანსპორტო, ნარჩენების მართვის და ა.შ. წესების დარღვევისათვის, მენარდე ვალდებული იქნება, აანაზღაუროს დამკვეთის ან მის მიმართ დაკისრებული თანხები და დაუყოვნებლის გამოასწოროს ადმინისტრაციული ორგანოს მხრიდან გაკეთებული შენიშვნები და მითითებები. ამასთან, ამ მუხლით გათვალსიწინებულ შემთხვევებში დამკვეთი უფლებამოსილია მენარდის სასარგებლოდ გადასახდელი თანხებიდან ჩამოაჭრას მას შესაბამისი თანხები 10 (ათი) კალენდარული დღის გასვლის შემდეგ და უზრუნველყოს შესაბამისი სანქციის გადახდა.

10. ფორს-მაჟორი
10.1. მხარეები თავისუფლდებიან პასუხისმგებლობისაგან ვალდებულების სრული და ნაწილობრივი შეუსრულებლობისათვის დაუძლეველი ძალის მოქმედების შემთხვევაში, რომლის დროსაც შეუძლებელია წინამდებარე ხელშეკრულებით გათვალისწინებული ვალდებულებების შესრულება.
10.2. დაუძლეველი ძალის ქვეშ იგულისხმება გარემოებები, რომლებიც არ არსებობდნენ წინამდებარე ხელშეკრულების დადების დროს და რომელთა დადგომა და ზემოქმედება მხარეებს არ შეეძლოთ თავიდან აეცილებინათ და გადაელახათ. კერძოდ: ყველა სახის სტიქიური მოვლენა, მათ შორის, ამინდის რადიკალური ცვლილება, მიწისძვრა, წყალდიდობა, ეპიდემია, პანდემია, აჯანყება, საბოტაჟი, ბლოკადა, საომარი მოქმედება, სამოქალაქო ომი, ომი და ა.შ.
10.3. მხარე, რომლისთვისაც ფორს-მაჟორული გარემოებების დადგომის გამო ვალდებულების შესრულება შეუძლებელი შეიქმნა, ვალდებულია გონივრულ ვადაში აცნობოს მეორე მხარეს. არასაპატიო მიზეზით შეუტყობინებლობის შემთხვევაში, იგი კარგავს უფლებას, დაეყრდნოს ფორს-მაჟორული გარემოებების არსებობას, როგორც პასუხისმგებლობისგან გათავისუფლების საფუძველს. შეტყობინებებში მითითებული ფაქტები შემდგომში უნდა დადასტურდეს კომპეტენტური ორგანოს შესაბამისი დასკვნით.
10.4. თუ დაუძლეველი ძალის მოქმედება გრძელდება 15 (თხუთმეტი) დღეზე მეტ ხანს, მხარეებმა უნდა გადაწყვიტონ წინამდებარე ხელშეკრულების ბედი. თუ მხარეები ვერ მიაღწევენ კომპრომისს, დავას განიხილავს სასამართლო.
10.5. კლიმატური პირობების სტანდარტი ამ მუხლის მიზნებისათვის განსაზღვრულია საქართველოს კანონმდებლობით.
10.6. ფორს-მაჟორის დადასტურება შესაძლებელია მხოლოდ საქართველოს სავაჭრო-სამრეწველო პალატის მიერ გაცემული შესაბამისი სერტიფიკატით. ფორს-მაჟორი არ ვრცელდება მხარის ფინანსურ სირთულეებსა და მიწოდების შეფერხებაზე.
10.7. მხარეები დამატებით თანხმდებიან, რომ თუ სახეზე იქნება 9.5. მუხლით გათვალისწინებული გარემოება, მენარდე წერილობით აცნობებს დამკვეთს აღნიშნულის თაობაზე და აღნიშნული გარემოება, მხარეთა შორის წერილობითი შეთანხმების საფუძველზე, ჩაითვლება საპატიო მიზეზით მოცდენილ დღეებად ხსენებული გარემოებების აღმოფხვრამდე ვადაში.

11. ხელშეკრულების შესრულების კონტროლი
11.1. დამკვეთს უფლება აქვს, ხელშეკრულების შესრულების ნებისმიერ ეტაპზე მენარდისთვის წინასწარ წერილობითი შეტყობინების გაგზავნის გარეშე განახორციელოს კონტროლი მენარდის მიერ ნაკისრი ვალდებულებების შესრულებაზე, ასევე მოახდინოს სამუშაოს შესრულების ხარისხის პერიოდული ინსპექტირება.
11.2. მენარდე ვალდებულია, საკუთარი ხარჯებით (მათ შორის, მუშახელით) მხარეთა მიერ შეთანხმებულ ვადაში უზრუნველყოს კონტროლის შედეგად გამოვლენილი ყველა დეფექტის ან ნაკლის აღმოფხვრა, გარდა იმ ხარვეზებისა, რომელიც გამოწვეულია დამკვეთის მიზეზით, საპროექტო დოკუმენტაციის ხარვეზით, ან/და დამკვეთის ნებისმიერი სხვა სახის ქმედებით, ასეთ შემთხვევაში დეფექტის ან/და ნაკლის გამოსწორება მოხდება მენარდის მიერ დამკვეთის ხარჯით.

12. განსაკუთრებული პირობები
12.1. წინამდებარე ხელშეკრულება ძალაშია მხარეთა მიერ ხელმოწერის დღიდან და მოქმედებს ნაკისრი ვალდებულებების სრულ და ჯეროვან შესრულებამდე.  
12.2. დამკვეთი უფლებამოსილია იყოს სამშენებლო მოედანზე ან/და განახორციელოს სამშენებლო მოედანზე/შენობაზე/შენობაში იმ სამუშაობის წარმოება რომელიც არ არის გათვალისწინებული წინამდებარე ხელშეკრულებით თავად ან მის მიერ უფლებამოსილი მესამე პირის საშუალებით, თუ ამგვარი სამუშაოების განხორციელებაზე მენარდე წერილობით არ განუცხადებს დამკვეთს დასაბუთებულ უარს.
12.3. უარი დასაბუთებულია იმ შემთხვევაში, თუ დამკვეთის სამშენებლო მოედანზე ყოფნა და მის მიერ სხვა სამუშაოების წარმოება წარმოადგენს ხელშემშლელს მენარდისათვის წინამდებარე ხელშეკრულებით გათვალისწინებული ვალდებულებების შესრულებაში. ამასთან, დამკვეთის წარმომადგენლები ვალდებულნი არიან, დაიცვან მენარდის მიერ დადგენილი დაცვის და უსაფრთხოების წესები და დაემორჩილონ მენარდის წარმომადგენლის მითითებებს.
12.4. ამ მუხლით გათვალწინებული გარემოებების დადგომისას, დამკვეთის ან მის მიერ უფლებამოსილი მესამე პირის მხრიდან სამშენებლო მოედანზე განთავსებული მენარდის ინფრასტრუქტურის გამოყენების პირობებზე (ასეთის არსებობის შემთხვევაში) მხარეები შეთანხმდებიან ცალკე. ამასთან, მხარეები თანხმდებიან, რომ მენარდე არ არის და არც მომავალში იქნება პასუხისმგებელი დამკვეთის ან/და მის მიერ უფლებამოსილი მესამე პირის განზრახი ან/და გაუფრთხილებელი ქმედების, ასევე არაჯეროვანი შესრულების შედეგად მენარდის მიერ უკვე შესრულებულ და დამკვეთის მიერ მიღებული სამუშაოებისთვის მიყენებულ ზიანზე. 
12.5.  წინამდებარე ხელშეკრულებაში შეტანილი ცვლილება და დამატება ძალაშია იმ შემთხვევაში, თუ ისინი გაფორმებულია წერილობითი სახით და ხელმოწერილია ორივე მხარის მიერ.
12.6. ხელშეკრულების მოქმედების ვადაში საქართველოს საგადასახადო კოდექსის ისეთი სახის ცვლილებების შემთხვევაში, რომლებიც გავლენას ახდენს ამ ხელშეკრულებით ნაკისრი ვალდებულებების შესრულებაზე და ამ ცვლილებას ექნება უკუქცევითი ძალა, მხარეები ვალდებულნი არიან შესაბამისი ცვლილებების გათვალისწინებით გადაიანგარიშონ საერთო ღირებულება, რომელიც სავალდებულო იქნება ორივე მხარისათვის.
12.7. მხარეები ერთმანეთს კორესპონდენციას უგზავნიან იურიდიულ მისამართზე ან ელექტრონული ფოსტის მეშვეობით. თუ მხარე თავს აარიდებს ხელშეკრულებაში მითითებულ მისამართზე საფოსტო გზავნილის მიღებას, ითვლება, რომ აღნიშნული გზავნილი ჩაბარდა ადრესატს. იმისათვის, რომ მხარეთა შორის გაგზავნილი კორესპონდენცია ჩაითვლოს ოფიციალურად გაგზავნილად, მხარეებმა აღნიშნული კორესპონდენცია უნდა გააგზავნონ მეორე მხარის ქვემოთ მითითებულ ელექტრონული ფოსტის მისამართებზე (დამკვეთისათვის შეტყობინებები უნდა გაიგზავნოს დამკვეთის ყველა მითითებულ მეილზე):
დამკვეთის მხრიდან: გიორგი ბედოიძე, პროექტის მენეჯერი ( gbedoidze@grada.ge )
                                            ცოტნე სამუშია, სამშენებლო პროექტების დირექტორი ( tssamushia@grada.ge )
მენარდის მხირდან: ____, დირექტორი ( __@__ )

მხარეები თანხმდებიან, რომ ამ მუხლით გათვალისწინებულ ელექტრონული ფოსტის მისამართებზე შეტყობინების გაგზავნა ითვლება მხარის (ადრესატის) მიერ შეტყობინების მიღებად, თუ დადასტურდება, რომ შესაბამის საკორესპონდენციო მისამართზე (ელექტრონულ ფოსტაზე) შეტყობინება მივიდა.
12.8. მხარეები თანხმდებიან, რომ ხელშეკრულების 3.3.7 მუხლით გათვალისწინებული კონკრეტული მითითებები გაიცემა 12.7. მუხლში აღნიშნულ მისამართზე/ელექტრონული ფოსტის მისამართზე გაგზავნით, ერთ-ერთი შემდეგი ფორმით: ა) სამუშაოს პროცესის რისკების შეფასების დოკუმენტით (რისკების კონტროლის ზომები/კონკრეტული მითითებები, პასუხისმგებელი პირები და ვადები), ან ბ) კანონმდებლობით სავალდებულო გასატარებელი ღონისძიებების (კონკრეტული მითითებებით) გეგმით.
12.9. წინამდებარე ხელშეკრულებაში მითითებული ვადების ათვლა დაიწყება საფოსტო გზავნილის  ჩაბარების დღიდან, ხოლო ხელშეკრულების 12.5. მუხლით გათვალისწინებულ შემთხვევაში ელექტრონულ ფოსტის მისამართზე გაგზავნიდან.
12.10. ხელშეკრულების თანახმად, სამუშაო დღე ნიშნავს ნებისმიერ დღეს, გარდა შაბათ-კვირისა და საქართველოს კანონმდებლობით, მათ შორის შრომის კოდექსით, განსაზღვრული უქმე დღეებისა.    
12.11. მხარეები გამოიყენებენ ყველა შესაძლებლობას, რათა მათ შორის წარმოქმნილი სადაო საკითხი აღმოფხვრან მოლაპარაკების გზით. თუ მხარეებს შორის არ იქნება მიღწეული შეთანხმება, მხარეები მიმართავენ თბილისის საქალაქო სასამართლოს.
12.12. წინამდებარე ხელშეკრულება რეგულირდება საქართველოს კანონმდებლობით.
12.13. ხელშეკრულება შედგენილია ორ თანაბარი ძალის მქონე ეგზემპლარად ქართულ ენაზე, ორივე მხარემ მიიღო თითო ეგზემპლარი. ამასთან მხარეები თანხმდებიან მასზედ, რომ ამ ხელშეკრულების მოქმედების პროცესში მათ შესაძლოა ერთმანეთს წარუდგენენ ინფორმაცია ინგლისურ ენაზე.
12.14. იურიდიული მისამართის, ელექტრონული ფოსტიდან/და საბანკო რეკვიზიტების შეცვლის შემთხვევაში, მხარეები ვალდებულნი არიან 3 დღის ვადაში აცნობონ ერთმანეთს ამის შესახებ.

13. მხარეთა რეკვიზიტები და ხელმოწერები

„დამკვეთი“
შპს „გრადა წერეთელი“, ს/ნ 405696233

ნათია ლაბაძე	____________________
                                                                                                                                                              

„მენარდე“
შპს „____“, ს/ნ: ____

____	____________________
